text:
Ya yang Danai Nam Byu lahta kaw "WALA TAW" ngu ai hkaraw langai mi kaw KIO / KIA ni kawn woi lit la nna, MHH, MKM ni a yak ai kun dinghku hpe karum lu na matu ngu nna, Payin Maw langai mi gan hpaw dat ya ai nga shiga na lu ai.
Dai re wa, dai magam gun dinghku ni gaw n du lu shi yang, Hpunau Lisu ni, shanhte chye ai kaga Lauban ni a bungli galaw masha ni hte ru ru nga majoi yan shang wa nna jahkring mi na laman hta, Maw nnan wa masha Hkying la hpring kabrat mat ai da.
Dai majaw, gau mung n mai shachyut mung n htuk , ngai na , nang na jinghku ni re ngu ai hkrai rai taw re majaw, Jahtum e gaw, Sam hpyen ni gaw Sam hkyeng ni hpe hpyen lahkawn, Myen ni hpe gaw Jawngma Dap ni hpyen lahkawn, Hkang ni hpe mung Hkang ni lahkawn, Wunpawng hpan ni hpe gaw, Shanglawt hpyen la ni hpyen lahkawn, rai bang mat wa ai hte, kalang dat mang hkra bai hprawng bra mat ma ai nga shiga na lu ai.
Law malawng gaw Hpunau Lisu ni rai nna Mugok ga na ni law ai nga ma ai, Payin hpe grai manu chye shadan ma ai majaw, grai hpu hpu chye dut sha nga ma ai da, Jinghpaw hpan ni gaw, naw mau angaw taw, masha ni bai shaw sha kau ma wa nga ma ai da oi ....
Dai Payin wa mari ai ni gaw, Miwa Lauban ni rai nna, Miwa Modo ni nan gau lung wa nna, Danai mare hkan e du hkra Miwa Modo hpring nga ai nga tsun dan ma ai. Dai Miwa Lauban ni hpe woi lung wa ai mung Hpunau Lisu ni re nga tsun ai.
Hpa mi nga nga, Anhte Wunpawng myu sha ni kaw na HPunau Lisu ni ya na zawn manu chye shadan nang nga ai majaw kabu lawm nngai ngu tsun mayu ai. Rai tim, madu myit rawng na matu grai ahkyak la nga ai ngu mu mada let, ginlen dat nngai law.


c: text/html

text:
Palawng Naw Tawng
Kachin ni a Gumrawng Gumtsa (Democracy) masa gaw Greek Athens masha ni a Democracy masa a shawng e nga lai wa sam ai. Kachin Democracy masa, Gumrawng Gumtsa masa gaw moi chyaloi n hkoi kaw na nga sai rai. Gumrawng Gumtsa Du kata nga nna mung shawa up ai lai masa gaw lawu na mabyin hta npawt da let Greek masha ni a shawng e pyi nga lai wa sai nhten ....
Gumrawng Gumtsa masa (Democracy- δnuokpatίa) ngu ai ga hkum gaw “Demos” hte “Kratos” ngu ai Heleni ga kaw rai nga ai. De a lachyum gaw Demos = Mung Shawa (people) hte Kratos = Up hkang ai (rule) ngu ai re. Dai majaw Democracy ngu ai gaw Mung shawa up hkang ai lai ngu lachyum re.
Kachin ni a Gumrawng Gumtsa (Democracy) byin wa ai lam gaw: Moi Hpung In Hpung Chyan ga hta Hpung Ing hka ngu ai hka langai mi nga ai. Dai hka hkin-gau shara mi kaw Ganghpoi ga hta “Hka - mung - naw, lung - dawn - daw” ngu tsun ai “Hpung Ing Hka Hkrit Mungdawn” ngu ai lungdawn langai mi nga ai. Lani mi hta Tangai Ma Ja Ing ngu ai num langai mi gaw shi a kasha ma chyangai hpe sanen hte hkayawp nhtawm nlung lungdawn ntsa e tawn u ai. Shingrai shi rai hkrut nga yang ma chyangai hka de hkrat bang mat wa ai. Shi nlung ntsa de mada yu yang ma hpe n mu u ai. Hka de bai mada dat yu ai shaloi hka ntsa e sanen yawng taw nga ai hpe mu jang shi a kasha hpe hka na baren la sai ngu shi sawn u ai.
Shaloi Tangai Ma Ja Ing gaw yawn dik ai hte “Singgawng Bum Mu e, Nye a tsawra dik ai kasha hpe hkrit mungdawn la-ing na lungka naw baren e la nu ai law! 7 ning re ai Nga Hkaineng hpe ju jaw nna hkungga na law,” ngu nna marawn hkrap shabam let dai lungdawn hpe hkindit u ai. Dai jang jan shingkang akajawng sha nip wa nna mu kaba ngoi ai hte baren hpe achye nna nlung ntsa e mara tawn ya u ai. Ma a mang hpe mung shaw tawn ya u ai. Dai majaw Tangai Ma Ja Ing gaw Dumsa La Yawng ngu ai hpe shaga nhtawm Mu nat hpe ga sadi hte maren, 7 ning re ai Nga hkaineng langai sat jaw nu ai. Dumsa La Lawn wa jaw ai mungga hpe Mu -sheng Du (Mu Nat Daju) wa grai ra mat ai majaw shi hpe Mu-sheng ga de shaga u ai. Mu-sheng de du ai shaloi lahta Sinlap Mu hpe dai 7 ning re ai Nga hkaineng hpe dumsa nawng shangun u ai. Dai dumsa ngut jang Mu-sheng wa gaw dumsa wa hpe shaga la nna mare lahkawng hpe madun u ai: marai langai mi gaw mare bug anta ni aje ashin rai, nta wan nat rai, gali galaw, galum kahtam rai nga ai mare hpe shawng madun u ai.
Dai hpang maga mi de na mare hpe madun ai shaloi dai mare gaw mare buga ni, mare lam ni grai pyaw, grai tsawm nna nta galu lu re ai ni hpring nga ai, mare masha ni mung simsa nna nta shagu wanhkut mawng let mare masha ni grai pyaw, grai myit hkrum nga nga ai mare hpe madun u ai da. Dai shaloi Mu-sheng wa gaw dai mare lahkawng kaw na gara mare hpe ra nta? Ngu nna san u yang Dumsa wa gaw simsa let ngwi pyaw ai mare hpe she ra sharawng ai ngu tsun wu ai da.
Shaloi Mu Nat gaw Dumsa La Lawng hpe tsa tsamai mi hte, nbaw shat gum yawn 7, mai-aw ndum hta bang ai tsa dinghkang 7 jaw dat nna htet dat ai gaw, “Ndai hpe nang kaw sa wa ai mare masha ni hta na matsan jahkrai, gaidaw gaida ni hpe shawng gam jaw u, ngam ai hpe du salang ni hpe jaw jaw u,” ngu htet dat ai da. Dai hpe Dumsa La Lawn wa gaw shi a shara de bai du hkra wa ai shaloi mare masha ni hte garan sha yang kahtawng jahku 9 hpawt sha ma ai da. Mu Nat a ma tsun hte maren dai lu sha ai ni yawng gumlau rawt yang awng mat ma ai da. Dai kaw nna Gumrawng Gumtsa (Democracy) Mung paw pru hpang ai da.
Kahtawng ni hta mare agyi tang san nna up hkang nga ma ai. Mare shawa n ra sharawng jang dai agyi wa hpe jahkrat kau nna kaga htap htuk ai gyi langai mi bai tang mai nga ai. Du prat hta Du wa a kasha Du bai ga law ai zawn agyi wa a kasha nan ashe agyi bai galaw ra ai ngu ai lam n nga ai.
Gumrawng Guntsa prat hta ahkun hkanse hta ai lam, ningbaw wa a nta gap ya ra ai lam, yi hkyen ya ai lam, n nga sai. Tara daw dan lam hta mung myi man n lata ai tara masa lam hpe lang nga sai. Labau hte maren chye lu ai hku nga jang Jinghpaw Wunpawng ginra hta Gumrawng Gumtsa Mung shawng gaw da hpang ai gaw:- Ndup Dumsa Mung,Tang Mai Kawng - Hpung Ing Yang, Mali Hkrang Walawng, N-gum La Shara ni hta rai nga ai. Dai kaw nna she shara shagu paw pru wa ai rai nga ai.
Jinghpaw a Democracy lai gaw langai hkrai hpe lit la ai. Matsan, gaida, jahkrai nmai ni hpe npawt da ai Yesu a lai rai nga ai hpe mu lu ai. Yesu gaw gap ai democratic society gaw langai hkrai hpe lit la ai wuhpawng hte masha nsawn hkrum ai (outcast) ni hpe madung da ai rai nga ai.
Jinhpaw amyu sha ni Democracy gaw Greek Athens ni hta grau hkum tsup ai. Greek Athens democracy gaw num ma ni hte mayam ni hpe masha hku nsawn ai. Ahkaw ahkang n jaw da ai. Garan ginhka da ai. Jinghpaw ni a Democracy lai len gaw Amyu Shayi Num (Tangai Ma Ja Ing) a nsen hpe madat ya ai, ahkyak la ya ai kaw na hpang wa ai. Sumsing kum hpa nbaw shat hpe mung matsan jahkrai, gaidaw gaida kaw ni kaw na she hpang nna garan ai. Arawng aya lu ai masha ni, La wangan ni kaw na n hpang ai hpe mu mada ai.Mung shawa kaw nah pang ai. Bottom up re. Chye chyang ai masha lachyawk kaw na hpang ai Top down n re. Lahta na lam ni hpe myit shaku yu nna kaji htum ni hpe shawng sharawt ai, ahkyak la ai Gumrawng Gumsa Mungdan gaw gap sa wa ra nga ga ai. Dai the maren Kachin ni a mung masa chye na matu gaw Gumchying Gumsa, Gumrawng Gumtsa hte Gumlau ni a myit jasat lailen hpe akrit akrai chye na da ra nga ai rai.
Mahta ai laika ni:-
Duwa Lawang Li, Jinghpaw Wunpawng Sha Ni Nga Yu Hkrat Wa ai Ahtik Labau.
Marip H. Naw Awn, Labau Ginshi.
http://www.democracyinprinciple.com/…/the-democracy-of-anc…/

robotstxt: allowed

filter: keep


text:
https://www.facebook.com/photo.php?v=633733183316491&set=vb.100000394462602&type=2&theater Z. W. Wein named the conversation:
Post by Mohamed Osman.
Shang Lawt hpyen dap gaw nga nan nga ra ai.
2000-2013 ning laman hta myen ni Danai, hpa kant, hte myitkyina hkan shat tam sha yak na kun,
masing langai hku kun grai du tw masai.
Shata pru lam makau hkan dat si dut sha ai ni yawng gwa myen ding gai ni,
she rai mat sai. Myen n nga ai shara,
Tayang zup Mare hkan gawk ngu para gap wai ai lachyum gaw,
dai lamu ga ni myen ni a re ngu na matu, shing teng masat galaw hkawm wa ai re ngu mu mada ai.
MAjan byin nga ai laman hta pyi Gwi hkang lung seng maw garai n du yang na Tawng she ngu mare hkan lawu ga na
myen masha ni tup taw sai.
An hte jing hpaw WUNPAWNG ni lawan hprang ra sai,
Ra ai lam hkyen da ra sai.
n dai vedio na zawn lani mi Jing hpaw Wunpawng mung hta n byin wa na re ngu n lu tsun ai..
WP:chat++++
uhm byin wa na shadu ai
laknak nlang da jang an hte yawng ya na zawn apyaw sha katut sha na re
ya kaw na yawng shajin da ra sai.mung masa,hpyen masa mung seng aang ai ni shajin ai zawn
tinang ya ndai video kaw na zawn byin wA YANG KANING RAI NA NGU AI HPE
YA KAWN SHAJIN DA RA AI,USA MUNG DAN PYI DAI NI DU HKRA MASHA SHAGU SINAT MAI LANG AI GUN RIGHT GAW DAN RAI YANG NA MATU RE


text:
时间:2016-06-25 19:48:09 来源:德宏团结报
Do gaji lahkong Asat tara tot lai ai hte ari jo ai lam
№6 Pati hpongchyom hte pati masha ni pati hpung tara hte pati gata na gaga tara masa shut shai, mungdan ubadi hte tara masa shut shai, pati hte mungdan tara shut shai, hpong shingra masa htung lai shut shai nna, pati, mungdan hte mungchying sha a ahko ahkang jahten shaza ya ai lai len hpe go, dodan ai asat tara hte lajang shing nrai ari jo ai rai yang, hkan jep yu ai no hkrum ra ai.
№7 Pati masha ni hpe asat tara ari jo ai lam go myu lakong re:
1. Sadi ga jo.
2. Na-du sadi ga jo.
3. Pati hpung gata lit ro kau ya,
4. Pati hpung n shapro ai no yu maram.
5.Pati hpung ko nna shapro kau.
№8 Na-du ai hku pati asat tara shut ai pati hpongchyom lajang ai ladat go:
1.Hpongchyom gram galai kau.
2.Shabra kau.
№9 Pati masha ni sadi jo ga lu la ai hpang laning mi laman hta, na-du sadi jo ga lu la ai hpang laning mi laman hta, pati hpung gata hta aya n mai rot, pati hpung shinggan de ami na lit hta tso lit n mai sharot ai.
№10 Pati hpung gata na lit dom ari jo ai go, ari jo hkrum ai pati masha ni a pati hpung gata na ra lata shing nrai hpongchyom hku nna lit shagun ai lit dom kau ya na. Pati hpung gata hta lit lahkong a lahta de gun hpai ai rai jang, pati hpongchyom ni ari jo na dodan ai shaloi, shi a lit ma hkra dom kau ya na kun bai nna mu lit abo mi dom kau ya na kun atsom tsun shadan ra ai.Lama lit abo mi dom kau ya na hku dodan ai rai yang, shi a tso dik ai lit dom kau ya ra ai. Lama abo lahkong a lahta de na lit dom kau ya na rai yang, grau tso ai lit ko nna dom yu wa ra ai.Pati hpung shinggan de lit gun ai hpe go, pati hpung shinggan hpongchyom ni hpe dodan ko hkan nna lit dom kau ya na hku tsun dan ra ai.
Pati hpung gata na lit dom ari jo ra ai rai yang, pati hpung gata hta hpa mu lit n-gun hpai ai rai jang, na-du sadi ga jo ai ari jo ra ai. Dai hta, pati hpung shinggan hpongchyom hta mu lit gun hpai ai rai yang, pati shinggan hpong chyom ni hpe pati hpongchyom ni hpe pati hpung shingan na mu lit dom kau ya na hku tsun dan ra ai.
Pati hpung gana na u lit dom ari jo hkrum ra aim, shing nrai lahta de dodan hkan nna na-du sadi ga jo ari jo hkrum ai rai yang, lahkong ning laman hta pati hpung gata hte pati hpung shinggan na hpongchyom hta ami gunhpai ai mu lit hte bung ai shing nrai ami gun hpai ai mu lit hta tso ai mu lit n mai gun hpai sai.
№11 Pati n shapro kau ai yu maram ai ari jo hkrum ai rai yang, laning mi yu maram hte lahkong ning yu maram na hku re.Pati n shapro kau ai laning mi yu maram ari jo hkrum ai pati masha ni hpe go, aten tup ai hpang pati amsha ahko ahkang gunlang na lakung lama garai n nga ai rai jang, yu maram ari jo aten laning mi bai no sharen dat ya na. Pati n shapro ai yu maram aten galu dik lahkong ning ko n mai jan lai ai.
Pati masha ni pati n shapro kau ai yu maram hkrum ai ten laman hta, shagrin ahko ahkang, ra lata ahko hkang hte ra lata hkrum ahko ahkang n lu sai. Pati n shapro kau ai yu maram aten laman hta, gaja wa myit malai lu ai ni hpe go, aten tup ai hpang shi a pati masha ahko ahkang bai shabai ya na. Myit malai ai lam n nga shing nrai gaga pati asat tara shut nna ari jo ra ai masa pru ai ni hpe go, pati ko nna shapro kau ra sai.
Pati masha ni pati ko nna n shapro kau ai yu maram hkrum jang, shi pati hpung gata na mu lit ni mung hprat kau ya hkrum sai. Pati hpung shingghan na mu lit gun hpai ai ni hpe go, pati hpung shinggan na hpongchyom ni hpe shi a pati hpung shinggan na mu lit dom kau ya sana hku tsun dan ra ai. Pati ko nna n shapro kau ai yu maram hkrum ai pati hpung masha ni hpe go, pati masha ahko ahkang shabai ya ai hpang lahkong ning laman hta, pati hpung gata na hte pati hpung shinggtan hpongchyom ni shagun ai ami na shi a mu lit hte bung ai shing nrai tso jan ai mu lit ni n mai gun hpai sai.
№12.Pati masha ni pati ko nna shapro kau hkrum yang, manga ning laman hta pati hpung n mai gahtap shang ai. Pati hpung n mai gahtam shang na hku dodan ai hpa go, dodan ko hkan nna lajang ra ai.
№13 Pati a tsang shagu mungchying sha gasa zuphpong gaba gasa ni pati n shapro kau ai yu maram a lahta de (Pati n shapro kau ai yu maram)ari jo hkrum ai ni hpe go, pati hpungchyom ko nna shi a gasa ahko ahkang dom kau ya ra ai.
№14 Na-du ai hku pati a asat tara shut shai, madu ko nna pati hpongchyom woion rungdap n lu sharai la ai hpe go, sharai kau ya ra ai. Sharai kau shangun hkrum ai pati hpongchyom woion rungdap na rungdap masha ni go, pati hpung na mu lit dom (Pati hpung na mu lit dom kau)aya ari jo ai hta lai nna, ma hkra go shi hkrai dom kau ai hkrum sai.
№15. Pati masha ma hkra shing nrai lo malong ni na-du ai hku pati a asat tara shut ai pati hpongchyom ni hpe go, hpung shabra kau ari jo ra ai. Shabra kau ari jo hkrum ai pati hpongchyom ko na pati masha ni hpe go, langai hte langai rai nna jep ra ai. Dai hta, pati masha lakung lama nga ai ni hpe go, tsayin ningnan ai hku hta la nna, ningnan ai hpongchyom ko shalom la nna, pati nga sat nga sa lam bai hkom shangun na. Pati hpung masha lakung lama n nga mat sai hpe go, shi hpe sharin shaga, aten gadi ton ya nna sharai la shangun na, sharin shaga n lu mat sai ni hpe go, pru mat shangun shing nrai mying hparat kau ya sana.Asat tara shut ai lam nga ai ni hpe go, dodan ko hkan nna hkan jep na.


text:
Myu tsaw, mung tsaw share shagan ni a matu ga shagawp (anhte myu sha shada shagrau hkat ga)
Myu sha lawt lam a matu
Tinggyeng akyu nang n-yu
Myu tsaw, mung tsaw shawang myit
Tinang hkum hkrat sum na nang nhkrit
Wunpawng myu sha yawng a sari
Galoi mung n-shayawm ai na shagri
Shingdu aman chyu-pala
Wunpawng mung dan hkrat sum na nang machya
Tsan tsan mada manbalu nang nlu
Karai jaw ai myi hpe nang machyu
Wunpawng mung dan shim lam
Loili yup-nga na pyi nang nkam
By Kachin Politics Watch and Research Network ( Myu tsaw group)


text:
10 comments:
- hkunman said...
-
Gaja dik sai, Bawng ban masu na rai tim. MYEN a-shara de gachyi myi pyi hkunsa dam.Myen a-bawnu,myit masa hpe kara sing gawng langai daram mung shum kam....,
- September 14, 2012 at 12:27 PM
- Anonymous said...
-
myen dai ni,,ma su hkyen sai,LU SHA KAW TSI BANG,,MYEN MUNG DU JANG ,LU SHA KAW TSI BANG JAW RAI,,,,MOI GRAI GA TUT SHA LAI WA SAI ,,DUM GA LU AWI,,
- September 14, 2012 at 2:42 PM
- Anonymous said...
-
tsawra hkung ga ai ningbaw ningla du salang ni e lahta na comment grai jaw ai myit dum ga lu......................
- September 14, 2012 at 8:11 PM
- padang yesu said...
-
Hkungga myit su ai share shagan yawng hpe ngai hku nna hkungga jaw nngai.ndau laika hti lu ai majaw n gun nnan kahtap nna lu la ai.ya ten anhte WP nanau ni gwi2 daw dan ra ai ten re.anhte a hpan wa K K shi gara hku yaw shada na AUNG DAWM PADANG Woi sa nga ai hpe chyeju shakawn rawt sa wa ga.tsa dan nga ai nta de shaga wa ai nga shiga na lu ai,TSEP KAWP HKUM SA NGU NNA TSUN MAYU AI.myi hte mung mu lu shiga hkam mung na lu na re hpu nau hkang,sam karen dip roi sha taw nga ma ai.Tawng nhtu dai ai zawn ga shaga ra sai.
- September 14, 2012 at 9:00 PM
- padang yesu said...
-
Hkungga myit su ai share shagan yawng hpe ngai hku nna hkungga jaw nngai.ndau laika hti lu ai majaw n gun nnan kahtap nna lu la ai.ya ten anhte WP nanau ni gwi2 daw dan ra ai ten re.anhte a hpan wa K K shi gara hku yaw shada na AUNG DAWM PADANG Woi sa nga ai hpe chyeju shakawn rawt sa wa ga.tsa dan nga ai nta de shaga wa ai nga shiga na lu ai,TSEP KAWP HKUM SA NGU NNA TSUN MAYU AI.myi hte mung mu lu shiga hkam mung na lu na re hpu nau hkang,sam karen dip roi sha taw nga ma ai.Tawng nhtu dai ai zawn ga shaga ra sai.
- September 14, 2012 at 9:05 PM
- Anonymous said...
-
KNO a ndau laika hpe madi shadaw ai
- September 14, 2012 at 9:06 PM
- GuBa said...
-
Awmdawm a Hkaw a Hkang!!..Awmdawm Shanglawt !! Lu la na matu sha GUI GUI daw dan Tatut galaw sa wa ga lo...Padang hkrun lam masing hta Shang lawm gun hpai taw nga ai Myit su Du salang ni yawng mung KARAI WA hpe yu a zi let,Myit hkrum Myit ra ta hkin dun let,lahkrip ra ra shawng lam de sit sa wa ga!!Awng Padang hkrun lam gaw annau ni hpe la taw nga ai.Gui gwi hkawm sa wa ga law...nuwa hpu nau chyu rum WP sha ni e......
- September 14, 2012 at 9:22 PM
- Anonymous said...
-
Ndau Laika hpe madi shadaw ai
Myen sha nre ,jinghpaw mung kata Kaw nga taw ai
Gala musalim ni mung mang hkang re
Lani mi Hta dai gala Ni mung WP Myu sha ni a hpyen tai wa na hpe Mu mada Lu ai.
- September 14, 2012 at 10:05 PM
- Anonymous said...
-
Myen ni - KNU, CNF, SSA, EBO, kaga civic society hpung ni hte pawng nna UNFC kaw simsa lam a matu ngu ai ga baw hpe bawngban nga ma ai. Simsa lam a matu ngu ai ga baw hpe KIO gaw Mung masa a matu ngu ai ga baw de galai na matu shakut ai lam na lu. Ndai kaw UNFC hku lu hkalem yang Naypyidaw de simsa lam bawng bai ai ngu hkalem nga ai aten re majaw, UNFC zuphpawng lung nga ai KWAT, AKSYU, KIO dat kasa ni hpe ja ja sadi maja let azi yu, hpaji jaw ra ai. Myen asuya hpe kaji mi mung nmai kam ai dum ga.
UNFC malawm simsa lam la da ai uhpung ni KIO hpe simsa lam lawan myithkrum masat htu mu ngu pressure jaw achye na grai tsang ra ai aten re.
- September 14, 2012 at 10:12 PM
- Jaubutu maran said...
-
grai gaja sai.myen hpe gaw nmai kam ai kaw lawm ai re majaw an hte WP mungdan lu hkra anhte nan shakut sa wa ra na re.KK anhte WP shani hte rau rai nga ai.
- September 14, 2012 at 10:25 PM


text:
skip to main |
skip to sidebar
Taing Mho Thun Thun Naung Hte Hpung Ni K.I.A Hpe Laja Lana Gasat Na Matu Miwa Asuya Hte Wa Jahkrup, Miwa Ahkang Jaw Dat
Karai Kasang sha nga sai Kamhpa shara( akyu jaja hpyi nga ga law )
ၾကားေနတဲ့ သတင္းက ဗမာတပ္ က ကခ်င္ကို အျပင္းအထန္ ဆက္လက္ထိုးစစ္ဆင္ဖို႔ လုပ္ေနတယ္တဲ့ ။တ႐ုတ္ မွာသြားၿပီး ခြင့္ေတာင္းတာ တ႐ုတ္က ခြင့္ျပဳလိုက္တယ္တဲ့ ။ တ႐ုတ္ျပည္သူ႔ဗမာ ႏိုင္ငံ မွ မပခ တ႐ုတ္ေၾကးကၽြန္ စစ္ေခြးတိုင္းမွဴး ထြန္းထြန္းေႏွာင္ ဦးစီးၿပီး ခြင့္ေတာင္းတာတဲ့။ ကဲ ေနာက္ဆုံးတစ္ေယာက္ပဲက်န္ ခဲ့ေသာ္ လည္း စစ္ေခြးသိန္းသန္းေပါင္းမ်ားစြာကို သတ္ခ်င္ လွ်င္သတ္လို႔ရတယ္ ဆိုတာေတာ့မေမ့ နဲ႔ေပါ့။ မိုက္ဖို႔ မခက္ ေကာင္းဖို႔သာ ခက္တာပါ။ MLH
lai wa sai July 4, 2014 ya shani Miwa Mung "Thin Chung" lai mat wa ai Jing hpaw mung M.P.Hk Dap Lit Hkam Taing Mho "Thun Thun Naung hte Dho Taing Mho lawm, S.Y Hp-G-1 hpung ni gaw Miwa Mung Thin Chung Mare hta Miwa Asuya Salang ni hte zuphpawng sa galaw ai hta K.I.A hpe gasat na matu wa jahkrup ai re lam K.I.A shiga lawk kawn na chye lu ai.
Miwa Asuya hku nna mung myit hkrum ahkang jaw dat sai re lam matut na chye lu ai, Taing Mho Thun Thun Naung hte hpung ni July 6, 2014 ya shani Myitkyina de bai nhtang du wa sai lam shiga na chye lu ai, Dho Taing Mho gaw Pang Wa ginra "Hpri Maw" kaw ngam nga ta nna hpyen majan masing jahkrat nga ai lam na chye lu ai.
July 7, 2014 ya shani Waw Hkyung kaw nna machyu pala wa htaw la ai lam shiga na chye lu ai.
By Myutsaw Kasa Blog


text:
May (26) bat Kru
Myen asuya gaw Jinghpaw Mung Hpakant hta n hprang sut rai htu shaw ai lam ni yawng hpe dawm kau na matu May (23) ya shani tara shang n dau shana sai lam shiga na chye lu ai. N dai zawn n dau ai lam hpe Myen asuya Lut Daw kata kaw laika hte n dau shana ai re lam hte n dai n dau laika hpe myen mung shi laika ni hta gaw n dau shalawm ai lam rai n nga ai nga Yangon na myen asuya magam gun langai tsun shana wa ai. Jinghpaw Mung Hpakant hta ja lung seng htu shap nga ai ni yawng May shata (30) ya shani hpang jahtum da yawng dawm la kau ra na re lam hpe matut chye lu ai. Jinghpaw Mung asuya hta fund gumhpraw n nga ai majaw Hpakant na ja lung seng maw ni hte hpun mailung hpaga galaw ai ni kaw na tam la na matu masing hte galaw ai re lam mung na chye lu ai.


text:
Jinghpaw Mungdaw Myitkyina mare kaba kaw dai na de hkying (9:00pm) ram hta n sen grai ja ai bawm langai kapaw lai wa ai lam shiga na chye lu ai. Myothit Gyi, Mamaw Mye hka gasup mandat kaw kapaw ai re lam hpe na chye lu ai.
MYITKYINA KAW N SEN JA AI BAWM KAPAW
Jinghpaw Mungdaw Myitkyina mare kaba kaw dai na de hkying (9:00pm) ram hta n sen grai ja ai bawm langai kapaw lai wa ai lam shiga na chye lu ai. Myothit Gyi, Mamaw Mye hka gasup mandat kaw kapaw ai re lam hpe na chye lu ai.
Labels: Jinghpaw Mung Shiga


text: Wunpawng Mungdan Shanglawt Asuya hte myen tai hpyen ni gaw Myitkyina lam ningmaw mayan hta, Namsan Yang e gap hkat ai; Manmaw, Daw Hpum Yang, Gangdau Yang de Myen hpyen n-gun ningnan dingyang matsut bang nga ma ai lam na chye lu ai. Bai Sinbo maga de ginra lahkawng hkan gap hkat ai. Seng Maw makau hkan Myen shawa ni hpyen yen hprawng hkawm ai lam byin nga ai hte Laknak n lang, mara n rawng ai kahtawng masawn shawa masha ni hpe matut nna zingri ai, gawt shapraw shachyut ai lam dingyang galaw nga ma ai lam, Ndai aten hta tinang maga hpyen hpung ni larau ladau rai gasat nga ai majaw Myen maga hkala n ba law ai lam hpe mung na chye lu ai.


text:
LAGANG:- Myenmung kaw nga pra sa wa ai bum nga masha ni hte pa layang na myen amyu ni yawng gaw shanglawt lu ai shani kaw nna dai ni du hkra simsa ai namchyim rai n hkam sha yu ma ai hpe hkaja yu ai shaloi aten langai hte langai a mabyin masa n bung ai hpe mu lu ai. Rai yang dai ni na manghkang gaw kaning re ai ladat lang nga ma ai kun, shara shagu jawt hkawm nga ai Salang Pyilan kaw na hpyan dan na matu hpyi shawn ai.
PYILAN:- Satan a yaw shada ai gaw bum nga masha ni a nga sat nga sa lam, amyu htunghking hte amyu bawsang a amying shingteng hpe masat dingsat galaw tawn ai kaw na shamyit kau na matu rai nga ai. Aten langai hte langai hta lang sa wa ai ladat n bung timung, yaw shada ai shingdu lam gaw galai shai ai lam n nga ai. Wunpawng Myusha ni hte KIO hpe shamyit kau lu na matu satan wa gaw gade daram shakut ai hpe mu wa saga ai. Satan gaw kaga rawt malan hpung ni hpe hkalem la nna gap hkat lam shazim kau lu sai raitim, jet ai simsa lam n re majaw hpu nau rawt malan hpung ni gaw hkalem kau hkrum ai hpe dum wa nna kade nna ai laman bai matut gasat wa na mara ai. Dai shaloi byin wa na majan kaba hta awngbadang shu la lu na matu rawt malan hpung shagu hte mungmasha bawsang shagu gaw mungdan kata kaw mung, maigan mungdan hkan e mung, dangdi dangdep ai atsam yawng hte kahkyin gumdin lam ngangkang wa hkra jawm shakut ra manu ai.
PRANGTAI:- KIO hte KNO gaw aten du wa ai shaloi ahkyak la na matu bungli garan nna laksan rai shakut wa masai. Dai ni gaw grup yin a masa hta hkan nna Ginjaw langai, matsun langai a npu kaw uphkang lam, majan lam, mungmasa lam ni hta Wunpawng Myusha ni a labau kaw tsaw htum ai n-gun hpe 2012 June 27-28 shani ngangkang htum ai kahkyin gumdin lam gaw-gap dat masai. Alu ai shani du sai. Anhte nam na dusat dumyeng malen pyen u numji numjoi ni yawng kaw nna ahkum ara madi shadaw la ga ai law. KIO hte KNO a woi awn ai awngdang masing a majaw sum mat ai anhte a ahkaw ahkang ni yawng bai lu wa na rai sai law.
Satan a labau lam hkaja yu yang myit hpraw san ai hte galaw wa ai hpe rai n mu yu ai. Lai wa sai ten hta hpu nau Miwa ni gaw satan wa hpe shanhte a lata kata na hka zawn nawn wa masai raitim, dai ni na ten hta Miwa ni mahtang satan a lata kata na hka zawn tai nga masai. Matut byin wa na mahtai gaw Yehowa jaw da ya ai hpaji hpe jahtuk lang chye ai wa a matu rai wa na re. Mungkan kaw satan wa gaw shi a myiman pa nna arawng mala lu na matu Ma Kaw jan hpe jahtuk lang nga ai ten re. Raitimung, madang langai kaw du ai shaloi Ma Kaw jan hpe lam numshe de shalen bang dat chyalu rai na re. Dai shani satan wa gaw shi mayoi tawn ai masawn kaw shi nan abraw la ai nhtoi du wa na re.
LAGANG:- Salang Prangtai a ningmu gaw grai dam lada ai majaw lachyum nkau asan sha n chye na ai. Shing re ai majaw, asan sha jawm chye na hkra "brang" ngu nna kadun tawk hku tsun dan na hpe ra sharawng ai.
PRANGTAI:- Masha kaga wa hpe garum hpyi ai hta, tinang galaw sa wa nga ai lam gaw tinang a matu akyu rawng ai zawn masha wa a matu mung akyu rawng ai lam dingtawk hku hte gawai ai hku nna chye shangun ai lam rai nga ai. Majan pa kaw nang si ngai si n ju n dawng ai myit tsa htam hpring hte sat hkat ai raitimung, mungmasa lam tsun shaga ai hkinjang kaw du ai shaloi dam lada ai ningmu lang nna jahtuk tsun ai gaw htap htuk ai lam rai na re.
Mungkan ting hta chyam bra sa wa nga ai Wunpawng Myusha ni gaw tinang amyu a lawt lu lam masing hta byin mai ai yi-ngam kaw shang tsap nhtawm dangdi dangdep ai atsam hte arang shang lawm nga masai. Ndai hkrun lam hta shanhte a myit daw hten mat hkra galaw na matu gaw satan a lit rai nna, daw dan tawn sai hte maren awngdang wa lu hkra shakut sa wa na matu gaw Wunpawng Myusha ni a lit rai nga ai. Wunpawng Myusha ni yaw shada sa wa ai pandung kaw teng teng du wa lu mu ga matu, anhte a zuphpawng kaw nna aja awa madi shadaw dat ga ai law. Puk Dun
30/6/2012


text:
Ndai ten hta myen asuya atik anang tsun shadut taw nga ai mungdan ting gap hkat jahkring masing gaw CHYINGHKA PAT TAWN NNA GWI SHACHYUT ABYEN AI BAW MASING RAI NGA MALU AI.
(1) Mungmasa hte hpa nseng ai gap hkat jahkring hpe lu hkra galaw mayu ai lam grai dandawng ai.
(2) Mungdan ting gap hkat jahkring lu na matu Rawt Malan Wuhpung ni hpe sa ya ai frame work hpe yu yang mungmasa chyinghka hpaw ya ai frame work nre, pat shingdang ai frame work she re.
(3) Rawt Malan Wuhpung ni a laknak ni hpe dawm kau ya lu na matu aten galu masing hte nmai byin jang mara tam, hpaila tam nna laknak hpe laknak hte hparan kau na ngu ai masing rai nga malu ai.
(1) Mungmasa hte hpa nseng ai gap hkat jahkring hpe lu hkra galaw mayu ai lam grai dandawng ai.
(2) Mungdan ting gap hkat jahkring lu na matu Rawt Malan Wuhpung ni hpe sa ya ai frame work hpe yu yang mungmasa chyinghka hpaw ya ai frame work nre, pat shingdang ai frame work she re.
(3) Rawt Malan Wuhpung ni a laknak ni hpe dawm kau ya lu na matu aten galu masing hte nmai byin jang mara tam, hpaila tam nna laknak hpe laknak hte hparan kau na ngu ai masing rai nga malu ai.
Thein Sein gumsan magam shara la lu ai lam hte Minn Aung Hlaing Dap Awn Daju shara la lu ai lam a shingdu labau hpe yu yang shan lahkawng a yaw shada ai lam hpe hpyen gumshem daju Than Shwe wa grai ra sharawng ai majaw lit jaw shatsam da ai re lam chye lu ai.
THAN SHWE WA THEIN HPE RA SHARAWNG AI LAM
Hpyen asuya Than Shwe a lakhtak hta mungdan hkringmang madu lit gun taw nga ai Thein Sein tsun ai, anhte myanmar asuya ni sinpraw dingda asian tingnyang up hkap la lu ai shani sinpraw dingda asian mungdan shagu kaw laknak lang Rawt Malan taw nga ai Wuhpung ni yawng KIO/KIA ni hpe yu nna laknak nlang gwi mat hkra shakrip dan na nga nna myit makun tawn da ai wa re. Dai majaw Than Shwe wa gaw Thein Sein hpe gumsan magam shara la na matu jau jau kawn lata shatsam da ai wa re.
Hpyen asuya Than Shwe a lakhtak hta mungdan hkringmang madu lit gun taw nga ai Thein Sein tsun ai, anhte myanmar asuya ni sinpraw dingda asian tingnyang up hkap la lu ai shani sinpraw dingda asian mungdan shagu kaw laknak lang Rawt Malan taw nga ai Wuhpung ni yawng KIO/KIA ni hpe yu nna laknak nlang gwi mat hkra shakrip dan na nga nna myit makun tawn da ai wa re. Dai majaw Than Shwe wa gaw Thein Sein hpe gumsan magam shara la na matu jau jau kawn lata shatsam da ai wa re.
THAN SHWE WA MINN AWNG HLAING HPE RA SHARAWNG AI LAM
Hpyen asuya Than Shwe a lakhtak hta sinpraw ginwang ginjaw Dap Awn Daju lit gun nga ai Minn Aung Hlaing gaw grai tsaw ai bum langai mi kaw tsap nna Wa Mungdaw (UWSP/UWSA) hpe lata layung ladawn tawn let tsun ai ga gaw, Anhte Myanmar asuya ni American asuya hte lata hkindun lu ai shani Wa Mungdaw (UWSP/UWSA) hpe wan’wu byin mat hkra shakrip kau na nga nna myit makun tawn ai wa re. Dai majaw Than Shwe gaw Minn Awng Hlaing hpe Mungdan ting a dap awn daju shara la na matu jau jau kawn lit jaw shatsam tawn ai wa re.
Hpyen asuya Than Shwe a lakhtak hta sinpraw ginwang ginjaw Dap Awn Daju lit gun nga ai Minn Aung Hlaing gaw grai tsaw ai bum langai mi kaw tsap nna Wa Mungdaw (UWSP/UWSA) hpe lata layung ladawn tawn let tsun ai ga gaw, Anhte Myanmar asuya ni American asuya hte lata hkindun lu ai shani Wa Mungdaw (UWSP/UWSA) hpe wan’wu byin mat hkra shakrip kau na nga nna myit makun tawn ai wa re. Dai majaw Than Shwe gaw Minn Awng Hlaing hpe Mungdan ting a dap awn daju shara la na matu jau jau kawn lit jaw shatsam tawn ai wa re.
Dai re majaw daini na myen asuya gumsan magam Thein Sein hte dap awn daju Minn Aung Hlaing yen a yaw shada ai gap masat (target) masing gaw, laknak lang Rawt Malan Wuhpung ni yawng hta grau n-gun kaba ai UWSP/UWSA hte KIO/KIA ni hpe rai nga ai. Myen asuya a hpyen masa shamu shamawt shajin tawn magang wa ai lam ni hpe yu timung UWSP/UWSA hte KIO/KIA hpe ahkyak madung tawn nga ai lam asan sha mu mada lu nga ai. Raitim Rawt wuhpung wuhpawng ni yawng ngu na daram gahkyin gumdin mat wa ai hpe mu mada ai majaw myen asuya hku nna hpyen masa lam yan hku n-gajawng tim mungmasa lam yan hku gaw grai gajawng taw nga ai ten mung rai nga ai.
DAI MAJAW THEIN SEIN HTE MINN AWNG HLAING YEN JAHKRAT TAWN AI MASING GAW
Mungdan ting gap hkat jahkring sign htu lamang hpe masu nna mi rai rai, Dip shagyeng nna mi rai ai, lu hkra shawng galaw na.
Dai hpang, chyinghka pat kau sana. Rawt Malan Wuhpung ni shamu shamawt gayin gaye nlu hkra pat shingdang ai lam hpe ja ja galaw mat wa na. Rawt Malan Wuhpung ni hpa mung nmai galaw mat ai majaw n-gun kya mat wa na.
Mungdan ting gap hkat jahkring sign htu lamang hpe masu nna mi rai rai, Dip shagyeng nna mi rai ai, lu hkra shawng galaw na.
Dai hpang, chyinghka pat kau sana. Rawt Malan Wuhpung ni shamu shamawt gayin gaye nlu hkra pat shingdang ai lam hpe ja ja galaw mat wa na. Rawt Malan Wuhpung ni hpa mung nmai galaw mat ai majaw n-gun kya mat wa na.
Dai hpang..mara tam bang wa sana.myen asuya gaw galoi raitim Rawt Malan Wuhpung ni hpe shanhte tim gasat mayu jang mara tam nna ga’baw amyu myu hte htim gasat ai ni re. Dai hpang, Laknak lang manghkang hpe laknak hte hparan kau na ngu ai ga’baw hte fire game hte ginchyum dat kau na masing rai nga malu ai.
Bai nna ndai ten hta mungdan a daru magam ahkaw ahkang hpe 2008 constitution hte jumtek tawn ai Minn Aung Hlaing hte 2014 hta asean tingnyang up galai la na gumsan magam Thein Sein ndai yen a masing hpe maram yu yang Anhte Rawt Malan Wuhpung Wuhpawng ni yawng gahkyin gumdin ai lam lu hkra grai lawan ai hku galaw ra sai. Hpa majaw nga yang, lama na mungdan ting gap hkat jahkring sign htu na rai yang byin pru wa na akyu gaw machyi hkrum wa na lam grau kaba ai hpe mung mu mada tawn ra nga ai. Lachyum gaw mungdan ting gap hkat jahkring sign htu lamang hpe nlu galaw dingsa Anhte Rawt Malan wuhpung ni hpe majan kaba hpaw na matu mara tam nmai nga malu ai.
Dai re majaw daini myen asuya a kata kaw dip gamyet hkrum sha nga ai Anhte laga amyu bawsang ni yawng gaw laknak lang Rawt Malan taw nga ai Wuhpung Wuhpawng ni hte mungmasa hpyenmasa lam langai hta sha shang tsap nna mungdaw state (7) jawm pawng nga Federal munghpawm hpe madaw gawgap na dawdan ra sai.
Dai re majaw daini myen asuya a kata kaw dip gamyet hkrum sha nga ai Anhte laga amyu bawsang ni yawng gaw laknak lang Rawt Malan taw nga ai Wuhpung Wuhpawng ni hte mungmasa hpyenmasa lam langai hta sha shang tsap nna mungdaw state (7) jawm pawng nga Federal munghpawm hpe madaw gawgap na dawdan ra sai.
Mungdaw langai hte langai tsan hkat tim hpa ntsang ra ai. Ahkyak madung gaw Anhte myit mada ai federal munghpawm hkrang hpe myen asuya chye na hkra shawng galaw dan ra ai. Dai shaloi she Anhte ra sharawng ai munghpawm hkrang hpe shanhte myen ni nhkap la lu jang gaw Anhte laga amyu bawsang ni laga laksan mungdan langai hpe gawgap mat wa lu na rai nga ai.
Sau Nan Du
BY: JPKS


text:
Gara hku nga tim UNFC munghpawm dap shawng hpaw ninghtan tawn nna mung masa bawngban sa yang she n'gun kaba ai, myen hpe shingdu de na madi tawn ai hte bung ai re majaw, ta sharawt shangun ai hte mung bung ai. Bawngban ai lam hta mung lachyum nga ai hte manu dan namnak nga na re. Miwa a Gas [nhprang salu] yenan sau nmai lai hkra jahten ra ai, mali zup kaw jahtu ai hpe mung n'mai htu hkra galaw ra ai, Hpakant lungseng maw hpe mung n'mai htu hkra gan jahkring ra ai, miwa gaw shi a hpaga lam teng hten run hkrat sum wa yang hpyen masa kaba galai wa chye ai, miwa hte gaw annau ni labau nga lai wa sai, [dai ni annau ni hpe miwa gaw -shanhtu -nga hpa majaw tsun ai kun? Hpa majaw yunan ga ngu shamying wa ai kun? [sakhkrung ga] sakhkung hka ngu ai hpa majaw shamying ai kun? Hpyimaw, Gawlang, Kumhpang, Mungmau ga, hpa majaw miwa lata, miwa mung byin wa ai kun? Ndai mabyin ni hpe du na ten hta myu sha yawng chye hkra sang lang dan na nngai.]
Dai ni annau ni nlaw n'la kaji tim" kri dung ai sai kaba ai magrau grang ai amyu re, annau ni hta grau kaji ai grau nlaw ai myusha hte mungdan ni mungkan hta shanglawt lu ai myusha hte mungdan law-law nga ai hpe mung dum let shawng lam de ja ja matut gasat sa wa ai gaw madung rai na re, ndai lang myen a hpyen ladat masing gaw myit htum ai wa a jumju nga ai de she yawng nga sai, asan mu chye mai ai gaw mung shawa rapdaw hte hpyen dap gaw teng n'gun kaba chyam hkat nga ai. Shada da kawng n'dum hkat ai, n'kaw ai, hpa zawn n'nawn ai, hkabra ga garan n'bung-n'hkrum ai masa pru nga ai. Bai hpyen dap kaw na mung shawa dap de bungli galai matut shatsam hkrum ai hpyen du kaba ni hte, hpyen du kaba kaw na mara hte arawng aya jahkrat kau hkrum ai ni ya na asuya hte hpyen dap hpe ninghkap wa ai. Akyang chye shada, lagaw hkang mu shada re majaw kata lam manghkang kaba byin chye ai, dap kata matsan ai dinghku law ai hte Democracy hkrang hpe madi shadaw ai hpyen la ni dap kata kaw law-law pru wa ai, sak grai nhpring shi ai hpyen la ni majan pa hta law-law si hkrum ai a jaw, kanu kawa ni Gumsan rung de laika shawn wa ai gaw myen a hpang jahtum ten de madi madun wa nga ai. Myen hpe kam hpa yang mungkan a man hta gaya kahpa hkrum ai sha n ga, myen a sadi n'dung ai masa hpe masam-maram chye wa sai majaw matsat hkrit wa ai. Hpaga lam kaba, dik hkra hkrat-sum nga sai miwa gaw gumhpraw jaw shalai kau ai hte, garum shalai kau sai hpe myit malai kaba lu ai tinang htingbu kaja hpe ntara dik ai hku chyawm zingri nga ai hpe sawn dum let myikaw ashun nga sai.
Dai ni annau ni myen a ju ntsa kaw ja panyep nyep tawn masu ai, myen a maw lanyet mawru hta, myen a sumla hkrang shapraw ai lam de hkawm sa na kun? Shing nrai jam jau hkam nna, bum pungding hta jung tawn ai myu tsaw mungtsaw shanglawt dawnghkawn hpe madaw jum sharawt na kun? 3 raitim 1 nga ai de madaw du hkra sa wa yang she kaja na kun? Padang hkrun lam majan padang dip la nna padang manau nau ai de she du mayu mat sai, anhte mung-chying shawa dawtsa a kraw lawang kata hta maroi n'ni masin n'si marit ningtsing lu nga ga ai. Laknak kaba gade mi gap sharu bun tim annau ni a myutsaw myitkraw sai kata kaw na prut pru wa ai laknak gaw dai hta htam 100 n'ga grau kaba nga ai. Myu tsaw mung tsaw myit gaw langai sha raitim galoi asum njaw ai, laknak kaba law-law gap nna yen kau ai ngu tsun na malai hpa mung ntsun ai sha nga kau dan lu ai gaw grau na kaja na re. Mungkan na madat ai mungkan ting chyam bra nga ai annau ni yawng a myiman hpe sawn yu nna tsun shaga ai gaw htuk manu dik na re Shingja laknak kaba gapbun ai majaw yen kau ai nga yang grau nna manu na kun? Myit marai atsam shayawm ai lam mung npru na re. Mung masa hte hpyen masa a katsi kahtet shadang hpe mung, shen yu ra nga ga ai, kahtet shadang 100%65 jan nga sai kun? Shing n'rai katsi shadang 20&10 lapran rai nga ai kun? Dai hpe yu maram nna mung-masa bawngban ai gaw htuk manu na re ngu mu ai.
Annau ni a saitum saipa rai nga ai hpraw sanseng tsawm dik ai kraw hkrat ma kaji ni a, Myiman hpe ja-ja azi yu nna matut gasat ga.
Baren Numraw


text:
时间:2016-11-11 11:04:54 来源:德宏团结报
Ndai go Si Gyin Hpyin ahkyak mungga hko tsun nga ai re.
Dap hkye hpyen sumtsan lam hkom ai 80 ning ladu hkrum masat dingsat zuphpong nhtoi 21 ya jahpot hkikpong ai Bekyin mungchying sha zuphpong htingnu ko hpo hpong lai wa sai. Miwa mung suthpom pati ginjo rapdo dinghkung mu madu, mungdan tingnyang up, ginjo hpyen rapdo tingnyang up Si Gyin Hpyin zuphpong ko ahkyak mungga hko tsun u ai.
Miwa mung suthpom pati ginjo mung masa rapdo dinggrin salang Li Hke Hkyang, Chyang De Kyang, Yi Jin Shen, Lu Yin Shan, Wang Hkyi Shan, Chyang Gau Li re ni zuphpong sa lom ma ai.
Li Hkye Hkyak go masat dingsat zuphpong aju jum u ai. Jahpot hkying 10 hta, Li Hkye Hkyang masat dingsat zuphpong hpo hpang sai nga shana shabra dat ai hte, yong rot tsap nna, mungdan mahkon jom hkon ma ai.


text:
Dai shaloi balik ni hte bawm tam ai ni sa wa nna hkan tam yu yang dai shanhte a n'hpan makau na n'lung sum pum hta bawm kaba lup da ai hpe mu tam ma ai da! Dai zawn sha shanhte ni naw tam nga yang {Mawhpawng mare} (B) lawk kaw na ni mung bawm mu ai majaw shanhte seng ang ai ni hpe bai wa shana ai shaloi sa tam yu yang kaja sha Bawm Kaba langai mi bai mu tam ai da!
Ndai zawn rai nna ya mare kata de kade sha naw lup shajawng tawn ma ai kun? nga nna Mawhpawng mare masha ni grai myit tsang nga ma ai da!
Mare mashan ni hku nna gaw n'dai kaw shanhte Myen asuya ni Shanglawt {K.I.O} hpe mara shagun na matu galaw ai she re ngu sawn la ma ai. Shana rai jang mare masha ni hpe mung shinggan de (6:00pm) kaw nna npru shangun ma ai da! Ndai zawn rai nna mung masha ni a hkam sha yak/ nga yak taw nga ai shiga hpe HKAU HUGAWNG wa hku nna JINGHPAW KASA shiga dap de mung shalai ya na hpe ma lajin nga ma ai!


text:
Lai wa sai bat manga ya shani, Manmaw mare shara mali hta, ra lata poi hte seng nna, mungmasha zinlum ai mungga tsun shaga ai shaloi, ya na zawn, Dukaba Lun Mawng, KIO de sadi ga shaga wa ai re lam, dukaba a mungga sa madat ai buga masha ni tsun ai.
Dukaba Lun Mawng gaw Jarit Sin Dap (BGF) hpe n hkap la hkraw ai KIO hte seng nna, “Ma hpe sharin shaga ai zawn shawng n’nan, n-gup ga hte chye na hkra tsun yu na. N madat jang, lata hte gayet na, dai hpang shingna (dut) hte gayet na. Dai hpang mung n madat jang gaw, hkindit jahkrat kau na re” nga, pawt myiman n’sam hte du sa ai shawa hpe mungga tsun sai lam, mungga sa madat ai buga masha langai tsun ai.
Bai nna, KIO atsun nga ai ga, “BGF gale na lam hpe mungmasha ni myit n hkrum ai. KIO gaw mungshawa ni shangun ai majaw, rawt malan bungli galaw ra ai re, ngu ai ga gaw mai kam na i? Tengman na i? Masu ai lam sha re”, nga nna mung, dukaba Lun Mawng tsun wa sai lam, kahtap chye lu ai.
Shi matut nna, KIO gaw mung up na atsam n nga ai nga nna, “KIO gaw Manmaw ginwang zawn re ai hpe pyi atsawm n chye uphkang ai gaw, mungdaw mungdan uphkang na ngu ai gaw, kaja wa mai byin na kun?” nga nna mung, KIO hpe jahpyak wa sai lam, matut chye lu ai.
Dai sha n nga, mungmasha ni lapran sai garan ai masa hku nna, “Manmaw, Mugawng hte Munyin mare ni hta Jinghpaw ni n law ai. Masha n-gun tsa shadaw 20 sha nga ai, ngam ai 80 gaw kaga amyu Myen, Sam ni she re” nga nna mung, dukaba Lun Mawng, shi mungga hta tsun shalawm ai lam, chye lu ai.
Lai wa sai 1948 ning, January praw 4 ya shani, Munghpawm Myen Mungdan shanglawt lu ai shaloi, kaja wa Myen amyusha ni a ginra gaw, Pyi-ma ngu ai, Mandalay hte Rangung grupyin re. Dai hpe shinggrup da ai gaw, Jinghpaw, Sam, Hkang, Karen, Karenni (Kaya), Rahkai hte Mon ni a mungdaw ni, rai nga ai.
Sam amyusha langai rai nga ai dukaba Lun Mawng gaw, Manmaw mare a sinna maga deng masum gang ai Nawng Hku Sam Pa ngu ai kahtawng na rai nna, dai kaw laika tsang 10 awng du hkra nga kaba let, de a hpang lawu Myen mung de dum nta ting htawt yu mat ai lam, KNG sagawn chye lu ai.
Dukaba Lun Mawng a Manmaw hkrunlam gaw, ra lata poi gabaw hte mungshawa zinlum na matu raitim, kaja wa gaw, KIO hpe jahpyak ai lam hte, Jinghpaw mungdaw na amyusha ni lapran sai garan wa hkra “wan shat” bang ya ai lachyum sha re nga nna, shi a mungga sa madat ai Manmaw na Jinghpaw buga salang ni mu mada nga ma ai re.
Ndai ten, KIO gaw, BGF hte seng nna, Myen hpyen asuya hte bawngban mahtai tam n lu ai lam hpe, Jinghpaw mungchying mungshawa kanu kawa ni hpe azin ayang hpyan dan na matu yaw shada let, tinang ginjaw Laiza hta April 16, ndai bat manga ya shani, zuphpawng shaga tawn sai re.


text:
Lahkawng ya Myen asuya dap ni zing madu ai Dawhpumyang, Pan Tsun post hpe KIA dap ni bai April 13, bat Manga Ya shana lu madu la sai lam, KIA hpyendu ni tsun ai.
Uhpung lahkawng dap lapran aten na na gap hkat ai hpang, ya na zawn KIO/KIA ginjaw Laiza makawp Dapba 5 npu Dapdung 19 a Lana Hkyet, Pan Tsun post hpe bai madu la lu ai re lam chye lu ai.
Laiza a dingda de deng 10 daram gang ai, hpyen masa hku ahkyak ai Pan Tsun post hpe April 11, bat Masum Ya shani Myen dap ni 120 mm laknak kaba n sim n sa gap ai majaw, gan yen kau ai re nga nna, shawnglam na KIA hpyenla ni tsun ai.
Myen Gumsan Magam U Ting Tsing asuya gaw KIO ginjaw Laiza hpe hpyen n-gun kaba hte gasat zing na hkyen nga sai majaw, ndai shata praw hta KIO gaw tinang KIA dap ni yawng de asuya dap hpe myu mare kaba n lata “shara shagu htim gap gasat na aming” jaw tawn sai re.
Lai wa sai ten, maing June shata kawn March shata du hkra gaw, ginjaw ading tawk matsun hte maren “hkap hkan majan (ninghkap majan)” hku sha, tinang ginra de shang wa ai Myen asuya dap ni hpe loili je la gasat na ahkang sha jaw da ai re.
Ting Tsing asuya mung maren, shawng na Myen (Man) amyusha ni sha juk tek ai ginjaw asuya ni zawn, 1947 Panglong ga sadi hta ningpawt nna KIO hte jet ai mungmasa bawngban na n hkap la ai.
Masum lang ngu na Miwa mung Yunnan mungdaw Ruili (Shweli) kaw galaw ai Myen-KIO zuphpawng hta “mungmasa jahta ai ninggam de lahkam na bawngban ai lam” hkrat sum ai hpang, uhpung lahkawng dap lapran hpyen majan ni grau grau kaba nga sai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Wunpawng Mungdan Shanglawt Asuya a KIA myu tsaw share shagan ni lai wa sai January (4) ya shani gap jahkrat kau ai myen hpyen asuya ai Helicopter kaw myen hpyen Bruhamu lawm mat ai lam shiga na chye lu ai. Bruhamu gaw maidang hte sinda kaw KIA myu tsaw ni a machyu pala hkra nna Manmaw de du wa ai lam hte Manmaw kaw du ai hte si mat sai lam Manmaw buga na myen hpyen dap hte ni nawn ai ni kawn shiga na chye lu ai. Bruhamu hte Helicopter langai sum mat ai majaw myen hpyen asuya ni gaw ya ten Shanglawt Ginra ni hte gaya pawt pawt nna maja htu bang wa ai rai na re nga buga masha ni kawn maram tsun wa ai lam hpe chye lu ai.
MYEN BRUHAMU HKRAT
Wunpawng Mungdan Shanglawt Asuya a KIA myu tsaw share shagan ni lai wa sai January (4) ya shani gap jahkrat kau ai myen hpyen asuya ai Helicopter kaw myen hpyen Bruhamu lawm mat ai lam shiga na chye lu ai. Bruhamu gaw maidang hte sinda kaw KIA myu tsaw ni a machyu pala hkra nna Manmaw de du wa ai lam hte Manmaw kaw du ai hte si mat sai lam Manmaw buga na myen hpyen dap hte ni nawn ai ni kawn shiga na chye lu ai. Bruhamu hte Helicopter langai sum mat ai majaw myen hpyen asuya ni gaw ya ten Shanglawt Ginra ni hte gaya pawt pawt nna maja htu bang wa ai rai na re nga buga masha ni kawn maram tsun wa ai lam hpe chye lu ai.
Labels: Jinghpaw Mung Shiga
5 comments:
- hkunman said...
-
Gaja dik sai, GOD, chyeju shakawn mu,dai hta graw n-na, MYEN SATAN hpe mawt kaw lu mu ga. shani shana kyu hpyi nga n-ngai
- January 10, 2012 at 12:06 AM
- hkunman said...
-
Gaja dik sai, GOD, chyeju shakawn mu,dai hta graw n-na, MYEN SATAN hpe mawt kaw lu mu ga. shani shana kyu hpyi nga n-ngai
- January 10, 2012 at 12:07 AM
- madai chyang ngau said...
-
KK wa e na chyeju hpe shakawn ai ndai hta grau nna naw lu shaden kau lu na matu share shagan ni hpe atsam matut jaw ya rit YESU a mying hta akyu hpyi ai.
- January 10, 2012 at 4:08 AM
- myujet said...
-
byuhamu hpang taimu dai hpang kachyuk ngyut jang tein sein dai hpang tan shwe ,,,,,,,,,,,,,,,,,,,,,Jinghpaw Wunpawng mungdan aawm dawm ahkaw ahkang sep kawp lu sai,,,,,,,,Bravo,,,,,,,,,
- January 10, 2012 at 10:11 AM
- Jatawng Naw said...
-
A Ra! rai sa law.Gap dat ai gaw KIA myutsaw ni re, tim BYUhamu hpe hkra na shading ya ai gaw Karai Kasang a lamu kasa ni nan rai sai. Tinang KIA/O myutsaw share sha gan ni myen tai hpyen ni hpe dang ma nga kau lu ai hte Myen hpyen mawdaw, sanghpaw ni hpe gap kapaw kau ya sai nga ai shi ga ni hpe sha she na mayu ai law. Ndai shanglawt majan hta An hte Pawngyawng myu sha ni bang kau ai arang grai law dik mat sai majaw matut nna hkratsum ai, ginlut kau ai baw gaw loi pi n kam na, myit n hkraw mat sai.
Karai Kasang Yehowa lam woi ai hte matut n na kasat ai majan man sha gu hta hpyen ni hpe dang manga lu u ga!
- January 10, 2012 at 12:23 PM


text:
时间:2017-01-09 17:59:09 来源:德宏团结报
Shata 12 nhtoi 23 ya jahpot, Miwa mung suthpom pati Yinnan mungdo gaba nambat 10 lang gasa zuphpong gaba myit ngui myit pyo ai hte zuphpong masing myu lam magup shangut kau lu sai majo, Yinnan Haigin zuphpong htingnu ko ong dang ai hte hpong ngut kau sai.
Chin Hau hpong ngut zuphpong gaba aju jum u ai.
Ginjo ganbu gonhkang rung dap jep shadut woion hpung ni zuphpong ko sa matsun madun du ma ai.
Hpong ngut zuphpong gaba hta du ra ai gasa ni go marai 728 rai yang, nan nan sa du ai go marai 716 rai nna, do masat ton ai hte bung htuk nga ai.
Zuphpong gaba ko ta ladon ladat lang nna, 《Miwa mung sut- hpom pati Yinnan mungdo gaba nambat 10 lang gasa zuphpong gaba hta Miwa mung suthpom pati Yinnan mungdo gaba ningdo 9 salang rapdo zuphpong mungga hte seng ai ga makyit》 hpe jom myithkrum da masai. Bai nna 《Miwa mung sthpom pati Yinnan mungdo gaba nambat 10 lang gasa zuphpong gaba hta mungdo gaba tara jep rapdo salang zuphpong muhtam mungga hte seng ai ga makyit》 hpe mung jom myit hkrum da masai.
Zuphpong gaba go nguipyo shingkang dik ai 《Mungkan ma- hkon mangui》 hta shangut kau sai.
Mungdo gaba nambat 10 lang pati gasa zuphpong hta so shaga ai masha ni hte alak rai so shaga ai masha ni hpong ngut zuphpong hta sa lom ma ai.


text:
LABANG KAHTAWNG KAW GASAT
Labels: Jinghpaw Mung Shiga
6 comments:
- jinghpaw girl said...
-
tara nlang ai ni a lam chyawm gaw hten mat na ra ai nga ai hte maren dik wa na ra ai. ja ja akyu hpyi let gasat ga, rawt ga, WP sha ni e.
- September 30, 2012 at 2:20 AM
- hkunman said...
-
Na kabu sai wa re...,50 jan lu sat shamyit ai majaw... dai hta graw graw naw sat shamyit lu mu ga tut kyu hpyi nga ai ....UN zup hpawng kaw THIN SIN wa sa masu sha taw nga ai...,Chyeju shakawn. Kyuhpyi n-na sha gap tik tik di nga mu....,
- September 30, 2012 at 3:55 AM
- Anonymous said...
-
majan dang yang shye madi shadaw ai mung law wa na. KK makawp ya nga ai.A MEN.
- September 30, 2012 at 5:17 AM
- Anonymous said...
-
Lam shagu hta Karai Kasang hta manoi let hkawm sa nga ai rai yang An hte a lam hpe shi lam woi ma dun na re. Mung kan labau hta yu yu mu, Israel myu sha ni a 6 ya majan hta Arab mung dan ni jawm kasat tim Karai Kasan lawm ai majaw hkrat sum ai lam n-nga ai. Dai gaw KK magawp maga ai ma jaw rai nga ai. Hpu nau magam gun yawng Karai hta manoi let tut shaja nga ga...Amen
- September 30, 2012 at 5:38 AM
- sumhka kasha said...
-
Amyu mungdan hpe woiawn nga ai myitsu kanu kawa ni e daini na ten ndai hku majan hpe gasat nga ai hta grau tang du ai hte dingbai dingna grau jaw lu, anhte a myit ai lam mung grau awng dang u ga matu, daini myu makau grupyin hkan myu tsaw myit l katu nga ai ni grai nga nga ai.dai re majaw kam mai na ni hpe laknak ni jaw ap da yang dingbai dingna ram ram jaw lu na re ngu mu mada nngai law...
- September 30, 2012 at 7:30 AM
- Anonymous said...
-
congratulation!
- November 15, 2012 at 7:47 AM


text:
AUNG SAN RU SAI NI A MYIT JASAT
Labels: Laika Ngau
12 comments:
- TsaBaGam said...
-
re grai jaw ai.. Myen gaw Myen sha re shan n nga Myen nan rai taw nga ai Awng San na rudi sha n nga Tein Sien, Tan Shew yawng yawng a rudi ni yawng hpe tsep kawp n mai kam ai..
TsaBaGam
- September 12, 2012 at 10:15 AM
- Anonymous said...
-
Nang tsun ai teng ai. Myen ngu ai gaw Hpung up pyi n mai kam ai. W.P hte htung hking n bung, aga n bung, makam n bung, myit masa n bung ai majaw, kade kam na zawn tsun tim, tsun ai hte galaw ai gaw kaga ga, hpa n seng ai: Hpraw ai hte chyang ai, nsin hte nhtoi zawn shai nga malu ai.
- September 12, 2012 at 11:04 AM
- Anonymous said...
-
Nang tsun ai teng ai. Myen ngu ai gaw Hpung up pyi n mai kam ai. W.P hte htung hking n bung, aga n bung, makam n bung, myit masa n bung ai majaw, kade kam na zawn tsun tim, tsun ai hte galaw ai gaw kaga ga, hpa n seng ai: Hpraw ai hte chyang ai, nsin hte nhtoi zawn shai nga malu ai.
- September 12, 2012 at 11:07 AM
- KJH said...
-
Kadai hpe n mai kam ai law......... WP shada sha kam hkat mai ai. Tsin-yam a hpang shaman chyeju gaw Awng Padang Yehowa Karai Kasang jaw na re.
- September 12, 2012 at 11:14 AM
- Anonymous said...
-
Awng San Kaw a kawa Slg Awng San wa Jinghpaw ni hpe hkalem la kau lu ai majaw ya dai ni Jinghpaw wunpawng myu sha ni myen a mayam tai mat ai rai nga ai le...Awng San kaw mung kawa a ladat lang nna shi a NLD ni shara lu, daru ahna lu na lam hpe maw lanyat shaw ai rai nga ai le.
Awng San Kaw zawn re ni pi anhte JW ni ntsa dai zawn re myit jasat tawn nna mung masa amyat tam la mayu yang ..ngam ai myen ni hpe gaw hpa tsun na lam nnga sai law...
BUM TSIT
- September 12, 2012 at 11:30 AM
- lamungnawnaw said...
-
awng san kaw hta mung hpawm ma sa n.rawng ai lam dan dawng ai lam na dik sai.rai wp sha n.kau mi awng san kaw a sum la hpai marawn taw ai ni grai naw mu ai.bin mai yang wp sha ni mung ma sa/shinggyim ma sa galaw ai shara kaw awng san kaw a sum la shakap da ma ai.hpa shagrau shara n.nga ai.
- September 12, 2012 at 2:34 PM
- Nhkum Seng Hkum said...
-
jaw sa
- September 12, 2012 at 4:08 PM
- Wunpawng Brang said...
-
Hkau Bawk tsun ai grai jaw grai teng ai. Thein Sein asuya gaw Myen amyu ni yawng hpe gahkyin taw nga sai, mungdan kata, mungdan shing gan kaw nna asuya hpe ninghkap ai masha ni yawng hpe hkan masawp kau lu sai re majaw shanhte a matu nau ntsang ra sai ngu mu mada nga masai.
Aung San Kaw mung rap daw "luthaw" garai nshang lu ai ten gaw "tai yinta" lam grai tsun ai raitim ndai shata lahkawng lapran ga hkum mi mung ntsun mat sai. Shi a matu gaw mung masa lu galaw na matu re majaw myu kaji ni hpe yu na nre, mung masa lu gasup na matu gaw masha jahpan law ai masha law ai ni hpe sha madung da ra ai gaw democracy a gawng kya lam re.
Dai majaw ya hpang de Aung San Kaw jinghpaw mung nlu sa hkra ninghkap ra na re. Myen ngu ai gaw gara Myen raitim myit magaw rawng ai re hpe dum ga. Ga malai pyi gaw "Myen amyu ni myit ding yang nhkyau ram gaw naw magaw ai" nga ma ai.
Jinghpaw ni a matu gaw democracy ngu ai ga grau ahkyak ai kun? Mungdan lu na grau ahkyak ai kun? myit yu ra sai. Myen mung a democracy gaw myu kaji ni a matu galoi prat raitim rap ra na nre.
- September 12, 2012 at 6:36 PM
- WP Brang said...
-
Myen gaw Myen sha re. Tan Aung, U Aung Tawng, U Zaw Min, U Thein Sein, Aung San Suu Kyi etc. etc. yawng ni "hkwi ma ta" ngu ai ga nga ai hte maren Gwi la hte num kasha gasup hkap/yup hkat ai kaw na shangai wa ai amyu ni re majaw gwi myit sha rawng na chyalu sha re. Galoi prat raitim nmai kam ai.
"Myanma atsa dagawng ka" ngu ai ga gaw gwi la hte yup hkat ai kaw na shangai wa ai amyu hpe tsun ai re.
- September 12, 2012 at 6:42 PM
- Anonymous said...
-
YA kade n,na yang thein sein hte awng san kaw US de du na re, dai sha loi mungkan mungdan shagu na WP ni yawng chyawm karu n,gun madun laika sha bra di mungkan masha yawng chye mat hkra lu ka law la yang grai kaja na re. mai na n,mai na gaw mungdan shagu du kaga ethnic ningbaw ningla ni hte anhte WP ningbaw ni woiawng kalaw na hpe kam nga ai. kachin blood.
- September 13, 2012 at 3:27 AM
- Jaubutu maran said...
-
dai grai jaw ai lam re.myen gaw myen sha re WP nre.sai hpe garan nna WP sha ni hpe dipsha taw ai gaw grai nan na mat wa sai re.WP shani e myit hkrum let WP mungdan gaw de sa wa ga.WP shani hte KK rau rai nga ai majaw awng padang lu la na re.myen ngu ai hpe gaw tsepkawp nmai kam ai.
- September 13, 2012 at 11:32 PM
- Anonymous said...
-
N dai ga hpe teng ai ngu tsun na re.
US Kaw n`gun madun yang mungkan gaw annau ni a lam grau chye wa na re. WP a ningbaw ni hpyen du hpyen ma yawng hpe KK bau sin u ga. A men.
- September 14, 2012 at 12:59 PM


text:
Lamu Ga Ginra:—Hka Garan Yang mare gaw, Myitkyina-Sumprabum mawdaw lam ntsa, Sumprabum kaw na deng 32, Myitkyina kaw na deng 99 tsan ai shara; bum kawng marawn ni shinggrup tawn ai pa layang kahtawng rai nga ai. Sinpraw jan pru maga de gaw Loilam bum ngu ai gran da nga ai. Sumprabum Ginwang hte Hugawng Pa lapran madin kaba zawn gran nga ai Hkamung Shagawng hpe Daru Hkyet e lai di nna matut mahkai htinglet ai lam numshe kaba re majaw, mung masa, hpyen masa, sut masa, ginra masa mahkra hku nna ahkyak lareng shara kaba langai mung rai nga ai.
Mare De Hpang Ai Lam:— Masat (II) Mungkan Majan a shawng e dai shara hta nam maling rai nga ai. Mungkan Majan hkoi ai hpang grupyin hkan na Hkristan tai wa ai ni jawm de hpang ai mare rai nga ai. Hkristan kahtawng re majaw, laika hpaji jawng mung shawng hpaw hpang nna, laika hpaji chye ai masha ni shawng paw pru ai kahtawng rai nga ai.
Mungkan Majan Ten:— Masat (II) Mungkan Majan ten hta ndai shara e mare garai n nga tim, Japan hpe nhtang gasat ai ten 1944 ning hta, nbung li pa kaji galaw nhtawm, Myit Rum Hpung (Alliance) Inglik, Amerikan nbung li ni hpe ram ram akyu jaw lai wa sai shara rai nga ai. Dai zawn akyu jaw ai ngu ai hta lamu ga ginra hku akyu jaw ai zawn, buga ginra masha ni sadi dung kangka ai, magrau grang share shagan ai majaw mung Japan hpe dang manga kau saga ai.
Munghpawm Asuya Prat:— Munghpawm Asuya prat hta Hka Garan Yang gaw, grupyin kahtawng ni mahkra hta grau dan dawng ai mare langai byin tai wa sai. Dai ten na Hka Garan Yang a mare kanu kawa ngu na gaw, Salang Langnaw Uma Tu ngu ai wa rai nga ai. Myi hpaw chye chyang ai ramma ni law law paw pru sai.
KIA Rawt Malan Prat Nnan Daw:— KIA Rawt Malan hpang ai gaw, 1961 ning hta rai tim, Hkahku mung Sumprabum Ginwang, Hka Garan Yang grupyin de KIA hpyen hpung ni du pru ai gaw, 1963 ning hta she rai nga ai. 1963 ning July shata hta Duwa Labang Brang Awng (Du Up Lat Gaw Dan) woi awn ai majen je KIA hpyen hpung langai gaw, Sumprabum mare kaba de shang nhtawm, Sumprabum Asuya Lahta Tsang Jawng kaba e, mungshawa daw tsa a man hta Rawt Malan Masa tara hkaw dan lai wa sai. Dai ten na Sumprabum Jawng Up gaw, Sara Kaba Maran Zau Tawng rai nhtawm, ya ten na KIO Ningbaw Kaba Lanyaw Zawng Hra gaw Asuya Bumdu rai nga ai. Ningbaw Kaba Lanyaw Zawng Hra a Rawt Malan Dap de rawt sa hpang ai shani mung rai nga sai.
1963 ning lanam ten kaw nna Sumprabum-Myitkyina lam hta mawdaw n lai mat sai. Hka Garan yang grupyin hkan e mawdaw lam ntsa mahtang hpun ni pyi labawp daram ram re ai tu pru wa rau sai. Hkaran Yang Jawng mung Shanglawt Asuya Lawu Tsang Jawng hku nna byin tai wa sai. Jawng Up gaw, buga ginra masha Sara Lamyit Yaw (Du Up Lamyit Sinwa a kawa) rai nga ai.
Hka Garan Yang a sinna maga Hkamung Shagawng hte Sumprabum mawdaw lam lapran hpe Daru Mahka Hkawng ngu nna shamying ai. Hka Garan Yang kaw nna sinna dingdung maga deng 10 daram tsan ai Durip mare gaw, shawng de shanhpraw Jau ni dung ai shara rai nhtawm, Shanglawt prat hpang wa ai ten hta Mawhke hka Manau dum ai shara rai nga ai. Shanglawt prat du pru wa yang na Durip Jawng Up gaw, (Salang Kaba) Sara Lazum Kum Htoi (Dr. Lazum Yawhan hte Wa Jau Lazum Naw Din a kawa) rai nga ai. Mali-Nmai Zup Tanghpre kaw nna Mali hka a sinna hkran, Putao lawu Lungsha Yang du hkra gaw, KIA Dapdung (4) npu na 3 Column majan ginra rai nhtawm, Column Commander gaw Duwa Bawk Di rai nga ai.
1966 ning gaw, Hka Garan Yang mare e Shanglawt Asuya Lapran Tsang Jawng hpaw hpang sai. Jawng Up gaw Sara Kaba Byitlau Dai Hka rai nga ai. Dai shaning hta Hugawng-Majibum, Dapdung (6) ginra na ramma ni law law mung, jawng sa lung shajang ma ai. Hpa majaw nga yang, dai ten Ledo lam mayan Dap (6) ginra mahkra hpyen masa n simsa nga ai. Dai aten na 4th. Battalion (Dapdung), 3 Column Commander gaw Duwa Mashaw Zau Nan rai nga sai.
Hka Garan Yang e wu wu di di rai nna 1966 ning lanam ten ting grai pyaw ai hku tawt lai wa lu sai. December shata du wa yang, jawngma ni hte sara ni, mare na ramma ni Hkrismat a matu yungwi mahkawn, hkrang shala amyu myu shaman shakyang let n rau n htau rai kyin bu nga ai December lani mi na jan du wa ten hta Myitkyina kaw na lung wa ai Myen Hpyen Hpung kaba langai gaw, Kawa Pang mare e du nga ai pyi lahkawng ya rai sai shiga na lu ai. Kawa Pang ngu ai gaw, Hka Garan Yang kaw nna deng (9) sha tsan ai shara rai nga ai. Ya prat na zawn, telephone n nga, talkie walkie n nga, wireless n nga ai re majaw, hpyen ni ani sha du nga tim shiga na lu na yak nga ai.
Dai Myen ni gaw, India de na Hkang Naga Rawt Malan Hpyen Hpung ni shawng nnan lang ngu na Hugawng pa hte Hkamung Shagawng hpe lai di nhtawm, Miwa mung de rawt sa wa ai hpe hkan hkrau shachyut ai ni rai nga ma ai. Hka Garan Yang bu ni chyawm gaw, Hkang Naga mi du pru sa wa ai mung n dum n chye rai nga ma ai. Myen ni chyawm gaw, ntsa na aming hte maren, hkan hkrau lung wa ai raitim, gaja wa hkrum katut gasat na n gwi ai majaw, Kawa Pang e lahkawng ya gan hkring nga kau ai laman, Hka Garan Yang bu ni shiga na chye rau, hprawng lawt rau mat ai lam rai nga sai.
Myen Kazut Mat Ai Hka Garan Yang:— Kawa Pang mare e Myen du nga sai shiga na ai hte rau, hkying hkum mi laman Hka Garan Yang bu ni yawng nam de rut hprawng bra mat sai. Sumtsan na sa lung ai jawngma ni yawng tinang nang a buga de nsin nmun e hprawng bra mat sai. Hugawng maga na Jawngma ni mung, Daru Mahka Hkawng hpe lai di nhtawm, Daru Bum hpe shingkawt nna Hugawng-Majibum-Tingkawk tinang nang a dum nta de hprawng bra mat sai. Hka Garan Yang bu ni gaw, malawng maga Loilam bum a sinpraw maga, Hpalap Kawng, Hkachyang Yang, Wa Kahtam Kawng, Maga Kawng mying ai hprawng camp dabang ni de makoi rawng mat nna, kau mi gaw, Hka Garan Yang a sinna maga Jun hka krung de makoi rawng mat masai.
Myen ni chyawm gaw, lahkawng ya a hpang she Hka Garan Yang de du shang wa mara ai. Shanhte tam ai Hkang Naga Hpyen Luksuk ni chyawm gaw, jau jau lai mat wa rau nna, Punlumbum (Mali hka kau) maga de pyi du rau mat masai. Hka Garan Yang mare gaw, ga lasa htuk manu ai mare htinghput kaja, lam ningmaw shagyit kaja rai nga ai majaw, Myen ni dap jung nna nga mat masai. Grupyin mare masha ni hpe hkan tam abram nna kahkyin la masai. N hkan nang wa jang mung nat na, sat na nga nna sharim shama ai. Mare masha ni makoi da ai nam na "Secret camp" ni hkan ahkrawk nhtawm, manu dan ai sutgan ja rai ni yawng mya la ma ai. Loilam bum tingpa htat dik ai maling kata e makoi bang tawn ai Langnaw Uma Tu a shi hkam bau la 40 jan hpe mung adup agrawp nna krung de taleng shachyai kau ya masai. {Lai wa sai masum ning daram hta n nga mat ai Maija Yang Mungshawa Tsi Rung na Du Kaba Langnaw Dau Gyung gaw, dai ten asak 12 ning daram sha naw re ai Hka Garan Yang bu ma kaji naw rai nga ai.}
Matut nna Hka Gara Yang Post na Myen ni gaw, mungshawa hpe kaduk shatai nhtawm, shanhte a tsip shangang let, lam magup hku zingri sha bang wa masai. Dik nna Hka Garan Yang na Hpung Up Sara Rev. Bawk Mai hpe du hkra htawng rim rawng ai madang du mat wa sai. (Ya ten Rev. Bawk Mai Myitkyina-shatapru e nga ai) Hka Garan Yang hte grupyin mungshawa ni gaw, shani shana n sim n sa, shaning shi ban (Decade) mali jan ting Myen hpyen ni a mayam tai, sat mayu ai ten hta sat, nat mayu ai ten hta nat, kam ai hku shangun sha; num ma roi rip, porter rim shatsang nna nga lai wa masai. Asak sum mat ai mare masha ni ram ram law sai. Num ma roi rip hkrum ai mung hti n dang sai.
Kahpu n dang yang karat sat; nlung hta n dai, langa hta ze, nga ai ga malai hpa, Shanglawt hpe hpa n lu di jang, mare masha hpe zingri nna nga lai wa ai gaw, 1966 ning December shata kaw nna, 2012 ning May shata (10) ya jahpawt, 4:45 a.m ten du hkra rai nga sai rai. Ya kaw nna gaw Hka Garan Yang e Myen ngu ai minla pyi hkum ganip manu ga; Myu tsaw share shagan ni matut nna makawp maga da ya mi. Mungshawa ni yawng mung jawm madi shadaw let, jawm makawp maga la saga law.
Hka Garan Yang na Hka Lam La


text:
Jinghpaw Wunpawng Amyu Sharawt Hpung kaw bungli hpyi shawn mai.
Jinghpaw Wunpawng Amyu Sharawt Hpung Project magam bungli a lakung langai rai nga ai HIV/AIDS/Drug project hta Team Leader langai hte Field worker lahkawng magam gun na matu shayi/shadang sha ni ra nga ai majaw myit lawm ai ni Bungli hpyi shawn laika hkrang hte maren mai shawk shawn ai lam hpe ndau dat ai.
Kata lam chye mayu yang
Bungli shawk shawn ndau shabra laika.doc
HIV Prevention Project Bungli hpyi shawn Laika Hkrang
Bungli shawk shawn laika hkrang.doc
HIV/AIDS/Drug project bungli hpyi shawn laika hkrang hpe (15 Dec 2008) ya shani hpang jahtum hkap la na.
Matut mahkai na hkring dat-
Xalang Hkaw Lwi
Project Coordinator
Mobile: +86 13578 257445
Tel: +86 692 6208326
Fax: +86 692 7986165
Email: pankachin.jp@gmail.com
Jinhpaw Wunpawng Amyu Sharawt Hpung (PKDS)
Mai Ja Yang
Ka Mara Ai: Kachinbee A Ten N-htoi: Tuesday, November 18, 2008
Baw Hpan Shiga
No comments:
Subscribe to: Post Comments (Atom)
Kachinbee. Powered by Blogger.


text:
2012 ning February (23) ya jahpawt hkying (8:15)am aten kawn shana maga daw hkying (5:30)pm aten daram du hkra KIA Masat (5) Dap Ba ginra, Nam Ngau Hka makau kaw, Myen Hpyen Dap, Hk.L.Y Masat (142), Hk.M.Y Masat (383) na hpyen hpung ni hte KIA Masat (5) Dap Ba na hpyen hpung ni numdaw (2) lang gasat poi byin ai hta Myen Hpyen Dap maga de na marai (2) si ai lam chye lu ai.
KIA Masat (5) Dap Ba ginra, Bak Nan ( Sama lam numshe) kaw 2012 ning February (23) ya shana maga hkying (4:45)pm aten daram hta Myen Hpyen Dap, Tat Ma Masat (88) na hpyen hpung ni hte KIA Masat (5) Dap Ba, na hpyen hpung ni gasat poi byin ai lam chye lu ai. Gasat poi byin ai ginra hta Myen Hpyen Dap, maga de na marai (7) si ai lam chye lu ai. (Kachinnet)


text:
Wunpawng Mungdan Shanglawt Asuya Dap Ba (5) na KIA Ginjaw shim lam hpung ni hte myen tai hpyen hka-la-ya (29) na hpyen hpung ni dai ni shani ga ang ten hta Nam San Yang marai makau kaw gap gasat lai wa sai lam na chye lu ai.
NAM SAN YANG MAHKRAI MAKAU KAW GAP
Wunpawng Mungdan Shanglawt Asuya Dap Ba (5) na KIA Ginjaw shim lam hpung ni hte myen tai hpyen hka-la-ya (29) na hpyen hpung ni dai ni shani ga ang ten hta Nam San Yang marai makau kaw gap gasat lai wa sai lam na chye lu ai.
Labels: Jinghpaw Mung Shiga
1 comments:
- Anonymous said...
-
Kasat hkat ai lam hta myutsaw share shagan ni awng dang na hpe kam ai.dai Laja yang kaw dung ai myen dap hpe ma hpra ayai kau jang grai kaja na wa..
- March 4, 2012 at 10:46 AM


text:
Myenmung shanglawt lu ai shani kaw nna U Nu gaw hkringmang daju byin wa sai. Kade nna ai laman, Wunpawng Myusha ni rawt jat wa ai gaw makam masham lam hta npawt nhpang rai nga ai hpe mu chye ya ai majaw ladat amyu myu lang nna Christian makam masham lam hpe jahten sharun wa sai. Lani mi na nhtoi hta U Ne Win gaw shi a hpang hkan masha ni hpe hpa majaw KIO rawt malan hpung gaw aten kadun laman kaba rawt jat lawan loi ai kun! nga nna san wu ai. Mahtai:- Shanhte amyu hta kahkyin gumdin lam ngangkang ai majaw re nga ai. Dai kahkyin gumdin lam a npawt nhpang gaw gara kaw rai kun, nga nna matut san wu ai. Mahtai:- Christian makam masham lam hta re, nga ai. Dai shaloi Ne Win gaw pawt ai nsen hte, “Dai makam masham lam hpe n-gun jaw dat mu” nga ai.
Dai hpang kade nna ai laman Myitkyina kaw makam masham lam hta dumbru dumbra byin hpang wa sai. Matut manoi bai na lu ai shiga gaw, Hkalup hpung ni hpe n-gun jaw yang aloi sha hkap hkalum la ya ma ai. Raitim Catholic ni hpe n-gun jaw yang n hkap la hkraw ma ai lam shiga pru wa sai. Dai hpang kahtawng shagu hkan church myu langai kaw na myu 2-3 jat bra wa nna dinghku langai kaw na kanu kawa kashu kasha ni gaw nbung ai nawku jawng de kaga ga sa nna dinghku masha ni gaw makam masham lam hta ayai aya byin wa ai hta n-ga, nye a Karai Kasang gaw na a Karai Kasang hta grau kaja ai, nga nna dang rang hkat wa masai. Ndai zawn rai hten run wa ai gaw satan wa a majaw re lam tsun dan yang kadai mung n kam ya ma ai. Shada layung madi nna dang rang hkat ai hpe sha mu wa saga ai.
Ngai gaw htinggaw 14 shanu nga ai Kutkai ginwang, Nawng Heng kahtawng kaw shangai wa ai re. Kahtawng ting nat jaw jau ai ni hkrai rai ga ai. Nta shagu kaw nat myu langai kaw nna myu 4-5 jaw jau ga ai ratim htinggaw langai hte langai kaw jaw jau ai nat amyu n bung ma ai. Kahtawng kaji langai kaw dai daram amyu law ai nat ni hpe jaw jau ma timung, nye a nat gaw na a nat hta grau kaja ai nga nna dang rang hkat ai galoi mung n na yu ai. Shing rai dai nat jaw kahtawng masha ni gaw kahkyin gumdin lam hta ngangkang ai ni rai wa masai. Raitimung dai kahtawng masha ni a prat hta rawt jat ai lam n lu yu ma ai rai nna satan wa gaw shanhte hpe sa jahten sharun ai lam galoi mung n galaw ma ai.
Yehowa Karai Kasang gaw anhte Wunpawng Myusha ni hpe Christian Sasana jahtuk ya ai marang e, hpaji hkaja la lu nhtawm sari sadang mi arawng rai mungkan kaw chyam bra wa lu saga ai. Shing rai satan gaw Wunpawng Myusha ni hpe jahten sharun kau lu na matu mungdan kata kaw mung, maigan hkan e mung ladat myu hkum sumhpa lang nna makam masham lam hta jahten sharun wa sai.
Mabyin masa a shingdu lam hpe hkaja yu ai shaloi satan gaw hpung masha shada shatan hkat na matu mahkrun jahtuk ya ai. Dai hpang ga li ga law byin shangun sai. Makam masham hpung shagu hta Ginjaw lu ai ni hkrai re. Manghkang lama ma byin wa shagu shut dum ai wa gaw seng ang ai shi a Ginjaw de kalang ta tang madun dat sai. Ginjaw kaw na dang rang hkat ai lahkawng maga na masha ni hpe atsawm jep sagawn nna pri nem ai ladat hte hparan ya na malai, maga mi de shanang nna dawdan ya ai marang e, manghkang grau kaba wa sai. Hpang jahtum dai uhpung hta mungdan kata kaw mung, maigan de du nga ai ni hta mung myusha lam yan a kahkyin gumdin lam hta mung hten run wa magang sai.
Raitimung uhpung nkau a uphkang ai policy gaw shara mi kaw manghkang byin nna tang madun ai lam nga wa jang, maga mi de na sumtang hpe kam nna daw dan ya ai ladat n lang ai sha, committee hpaw nna lahkawng maga a mabyin masa hpe atsawm jep sagawn yu nhtawm lapran kaw ading sha tsap let daw dan ya chye ma ai. Shing rai lahkawng maga a manghkang hpe aten dep shading sharai ya lu ma ai rai nna satan a masing gaw Madu Yesu a hpang kaw hkan gunglau ai satan zawn, sum ai mahtai hte hpungdim dat kau ra manu ai.
Uphkang chye ai hpaji ninghkring ni gaw makam masham lam hta sha n rai, mungmasa, hpyen masa, sut masa zawn re ai shada dun hkat nga ai uhpung ni yawng hta asung chye jashawn ma ai rai nna myusha lam yan hta rawt jat maden zinghka wa na lam ningmaw kaba de woi awn sa wa chye ma ai. Shanhte gaw kaning re ai bungli galaw hpang na raitimung Christian makam masham lam hta npawt nhpang tawn nhtawm, Philosophy of Christianity hpaji mung azin ayang hkaja tawn ai ni rai ma ai majaw satan wa sa gunglau na hpe mung tau nna malawm magawm myit tawn chye ma ai. Shing rai shanhte gaw shara hte masa hta hkan nna tengman tara ai lam, kaja ai lam hte htaphtuk ai lam ni hpe jahtuk lang chye ma ai. Hpa majaw nga yang, shara nkau kaw tinang a matu tara sai, kaja sai ngu yang, kaga masha ni a matu n kaja, n tara nga ai. Raitim htaphtuk ai lam gaw kade wa mi n tara, n kaja timung, lahkawng maga a matu htaphtuk nga sai majaw hkap la mai nga ai.
Uphkang chye ai hpaji ninghkring ni gaw makam masham lam hta sha n rai, mungmasa, hpyen masa, sut masa zawn re ai shada dun hkat nga ai uhpung ni yawng hta asung chye jashawn ma ai rai nna myusha lam yan hta rawt jat maden zinghka wa na lam ningmaw kaba de woi awn sa wa chye ma ai. Shanhte gaw kaning re ai bungli galaw hpang na raitimung Christian makam masham lam hta npawt nhpang tawn nhtawm, Philosophy of Christianity hpaji mung azin ayang hkaja tawn ai ni rai ma ai majaw satan wa sa gunglau na hpe mung tau nna malawm magawm myit tawn chye ma ai. Shing rai shanhte gaw shara hte masa hta hkan nna tengman tara ai lam, kaja ai lam hte htaphtuk ai lam ni hpe jahtuk lang chye ma ai. Hpa majaw nga yang, shara nkau kaw tinang a matu tara sai, kaja sai ngu yang, kaga masha ni a matu n kaja, n tara nga ai. Raitim htaphtuk ai lam gaw kade wa mi n tara, n kaja timung, lahkawng maga a matu htaphtuk nga sai majaw hkap la mai nga ai.
Satan wa matut galaw sa wa nga ai masing ni hpe maram yu yang Buddhist hte nat jaw jau ai ni hta lai nna kaga makam masham hpung ni hpe ndum shami shabyawng kau lu na matu shakut nga ai. Ndai masing gaw matse ai ladat hte shadik shatup yu yang awngdang ai mahtai n lu wa ai U Nu a masing malai, sasana hkringmang dap kaw nna si mani ai zai ladat hte kaja na zawn re ai tara lang let n dum shami gunglau la lu na matu rai nga ai. Pri-nem ai hte awngdang lam lu wa na matu KBC npu na hpung shang shada ninghkap hkat shangun ai marang e, satan a yaw shada tawn ai lam gaw adaw achyen awngdang wa magang sai.
Hkungga kamhpa ai nu wa hpu nau ni jawm myit dum nga chyalu rai sai. Satan gaw anhte a kahkyin gumdin lam hpe jahten sharun nga ai majaw shi hpe pawt singdawng mara shagun na kun? Grau pawt magang myit masin hte baw nu hpe grau hkanu wa shangun magang re ai majaw asum maga de shanang wa nna anhte a myusha lam yan hta grau sum machyi wa na sha re. Satan gaw anhte hpe jahten sharun na matu lit nga ai hte maren shadik shatup nga sai. Anhte a lit gaw satan hpe pawt nga na malai, Yehowa shaman ya ai mungdan hpe anhte nan uphkang lu hkra shakut sa wa na matu re. Ndai zawn re ai masing hta makam masham lam a npawt nhpang rai nga ai ginjaw de na uphkang lit hkam ni hte shawng lam de du hkawm nga ai mungchying sha ni a lapran kaw chye na myit tau ya hkat ai lam nga na matu na chying ahkyak ai. Maga de na ni myit tau ya chye timung, kaga maga de ning ra nga ai rai yang, satan a gunglau ai shangwang kaw na lawt lu na matu yak nga chye ai.
Hkungga kamhpa ai nu wa hpu nau ni jawm myit dum nga chyalu rai sai. Satan gaw anhte a kahkyin gumdin lam hpe jahten sharun nga ai majaw shi hpe pawt singdawng mara shagun na kun? Grau pawt magang myit masin hte baw nu hpe grau hkanu wa shangun magang re ai majaw asum maga de shanang wa nna anhte a myusha lam yan hta grau sum machyi wa na sha re. Satan gaw anhte hpe jahten sharun na matu lit nga ai hte maren shadik shatup nga sai. Anhte a lit gaw satan hpe pawt nga na malai, Yehowa shaman ya ai mungdan hpe anhte nan uphkang lu hkra shakut sa wa na matu re. Ndai zawn re ai masing hta makam masham lam a npawt nhpang rai nga ai ginjaw de na uphkang lit hkam ni hte shawng lam de du hkawm nga ai mungchying sha ni a lapran kaw chye na myit tau ya hkat ai lam nga na matu na chying ahkyak ai. Maga de na ni myit tau ya chye timung, kaga maga de ning ra nga ai rai yang, satan a gunglau ai shangwang kaw na lawt lu na matu yak nga chye ai.
Bum lang hkaraw pa layang mare kaba hkan e shanu nga ai nu wa hpu nau ji nban hkum shagu gaw myusha lam yan hta shang lawm apnawng nga ai ni hkrai rai nga sai. Dai n-gun ni gaw dumbru dumbra n byin mat u ga, kahkyin gumdin ai Yehowa a hpyen luksuk tai nhtawm lahkrip ra ra lahkam sa wa ai kaw lawm shajang nga na masai ngu kam dat ai law.
JJ Lum Dau
By: JPKS


text:
1. Kade gun lu na.
Hkrun lam masa hpe annau ni dang ai hta n'ga, masha law jang kyi mung law ai zawn langai mi kade ram lu gun na? Machyu pala, sinat, lusha hte laga ra ai ni gade ram lu gun na ta? Tai hpyen langai gun ai machyu pala gade ya lu gap na, malu masha gade ya lu sha na? Hkrun lam gade ram tsan ai hpe annau ni dang maram lu ai. gade ya a matu lu gun na ta?
2. Laknak kaba.
Laknak gara kaw du mai htaw du ai, dade ram du mai gap ai, machyu pala gade ram lu gun na, gade ya lu gap na, nam nak nga ai li ai majaw n'gun law law ra ai, gade ram lu gap sharu na? Gade na lu gap na? Gade ya ngu ai annau ni maram chye mai ai. Laknak kaba magang li ai mannak nga magang re majaw gade ram lu gun lu na ta?
3. Matut mahkai len shalai ai.
Matut nna hpang de na n'gun gade ram garum ya na, gade na hkawm ra ai, gade ram lu gun na, gade ya lu gap na, lu sha na, gade ram na jang mai du ai hpe maram chye lu saga ai majaw dandi lam masing jahkrat chye sai. Gade tsan ai. Padang teng dip lu na.
1. Myen hpyen la malawng maga majan n'kam gasat ai, Democracy Tara hpe ra sharawng madi shadaw ai law ai.
2. Myen hpyen la law malawng bawsang myu sha ni madu mungdaw up hkang ai hpe ra sharawng ai law ai.
3. Myen hpyen la n'kau mi tinang gasat nga ai majan gaw n tara ai, mung maden majan je ai re chye ai. Simsa lam ra ai.
4. Myen hpyen la ni hta hpyen lam kungkyang ai mu gun dingsa n'law mat ai.
5. Myen hpyen la hta asak kaji ai hpyen la law ai, sadi n'dung ai. Hpyen masa dang ai n'law sai. Mahkrum madup n nga ai.
6. N'chyang hpyen la, mayam hpyen la hte bung ai, gumhpraw yu ai- wa lang gale ai kang nka ai hpyen la law ai.
7. Lamu ga masa n'dang ai, n'tara ai majan re chye ai hpyen la law ai.
8. Annau ni myit marai n'gun grau ai, share shagan magrau grang ai hkrai re.
9. Tengman ai majan re majaw myit masa dang ai.
10. Karai lawm ai, madu lamu ga re, lahta de na lam ni hpe maram yu nna annau ni galoi mung Awng Padang dip la na re ngu kam ai. Ganing re laknak mi hpai hpai kade ram mi ja dum tim myen hpyen dap gaw jan du mahka rai sai.
Laja yang dap hpe yen kau da ai gaw myen ni laknak kaba gap bun yang na matu mahkyen hku yen ai masa pru ai, hpyen masa ginsup ai lam re. Annau ni myi htan tu ladat, myi hprap zawn nyip dat htoi dat re ladat, gakyin loi bra loi re ladat lang ra ai, lam yawng jahten hpang ra ai, Laiza de gap sai hte rau mali hka mahkrai wan len lam jahten nan jahten ra sai, ya kaw na mahkyen hku mali hka hku sanghpaw nmai lung ai lam n, dau tawn ra ai hte, wan leng lam hku mung mung masha ni kachyi mi mung nmai hkawn na hku n'dau ra sai. Mare kaba de nga ai wp myu sha ni yawng sadi ra sai.hpraw chyang,sagu bainam ginhka kau ra sai. myen ni hpa grai n'galaw shi yang n'dai hpe n'dau ra sai. ya jang mung shawa hpe Wan leng lam hka lam, hkrun lam nhkawm na matu jau n'dau ra sai. Maigan du myu sha yawng ninghkap marawn ra sai.
Padang Hkrun Lam Majan Awng Dang Na.
Baren Numraw


text:
3 comments:
- Anonymous said...
-
Ngrin ai mungkan ngu ai gaw ndai rai nga ai hpang jahtum nhtoi ni wa sai an hte yawng myit malai kaja hte Karai hpe ala nga sa ga
- September 1, 2012 at 1:43 AM
- Gawgaptu said...
-
Ngrin ai htingnu gaw bai galaw la mai.Grin ai tinang a htingnu hpe she jasan jaseng la nga ga law...
- September 1, 2012 at 3:38 PM
- Anonymous said...
-
ndai zawn ntara ai hku galaw nga ai jahten sharun hpung ni hpe tsaw ra myit hte mara dat ya ra ai ngu nna sha yu shalai kau na ga ai kun?
- September 2, 2012 at 11:59 PM


text:
MYEN NI MARE MASHA HPE ZINGRI
Labels: Jinghpaw Mung Shiga
5 comments:
- padang yesu said...
-
dan re myen ndai ni nhkru nhkra masha myit nmyit masu na mya na lagu na mawp sha na mung shawa mu lamu hpe gara hku jep na zingri sat na ladat sha lang nga ai myen hpe gaw,shi hta dai ni W P annau ni mai kaja ai hku hte tau2 shajin zai ladat nga ra sai.ning re teng mabin ni hpe lam amyu2 hku mungkan ting chye hkra dat pung,sumla hkrun hkrak rai ra na re.Sara Naw Hkam a kasha Yawhan lat pru wa u ga dum myit n gut let,KK hta kyu hpyi ya nga ga ai.
- August 1, 2012 at 10:04 PM
- hkunman said...
-
Ngai chye na ai gaw...., lung wa ai MYEN ni hpe a-tsawm sha hkap gap sha myit kau mu,KIO,KIA.a- bungli madung gaw dai sha re..., Ngam nga ai ni gaw shing du na kyu hpyi ya nga na dai sha re....,N-gap jang dai hta graw sawng wa na ra ai......,
- August 1, 2012 at 11:33 PM
- Anonymous said...
-
Ya aten gaw WP myu sha ni yawng ru yak jamjau nga na ten re hkamjan lu hktra mung shakut ga, dang hkra mung gap ga law
- August 2, 2012 at 3:18 AM
- christopher said...
-
Goi e ......Shang lawt ni gara de sa rawng taw nga ma ta e.!!!!!!!! nau zim taw nga yang gaw nbyin sai lo.shamu hkawm mu le.tinang amyu ni garai roi katut taw nga ai le.hpa majaw zim gwi nga ma ai rai?
- August 3, 2012 at 5:41 PM
- Anonymous said...
-
Myen na bai n.dai ni grai rai dum nga ai n.dai ni dai hku di na sha chey ma ai.dai k.k hpe n .kam sham ai ma jaw ma raw dat ra ai ngu ai rai tim.n.dai lam hpe yu rang an.hte w.p a myu sha n.dai ni hpe la wan ai ludang na matu k.k kaw a.kyu hpyi ga.
- August 3, 2012 at 7:04 PM


text:
3 comments:
- kyaw said...
-
N dai jan mai post hpe gade ya dang gasat la ra ai re kun?... bai na gade ya shani lu zing la ai hpe lu kamadun yang grau hkarat na ngu sha du ai looo
- January 6, 2012 at 3:03 PM
- Anonymous said...
-
KNG kaw Dap Ba (3) BC nhkrak ai nga ndai kaw yu yang grai magrau grang nga ai le.. Jan Mai Kawng na myen ni ram mazut ai hpe lu zing hkra gasat nga ai le. May God Bless KIA/KIO and all Kachin Nations........
- January 6, 2012 at 6:53 PM
- Ja Lungbra said...
-
KNG Naw Din gaw mara re me. hkrup ai mi tsun ai mara re.KIO Ginjaw salang ni hpe pyi " Shan hte hpa nchye ai" she nga ngang me. Rai u ga.
- January 6, 2012 at 11:08 PM


text:
Anhte a htunghkring a rung a rai ni gaw ya daini e mungkan shara shagu chyambra nga sai myusha ni hte rau chyambra nga sai re.Anhte hpe Kachin/KIA nga na mungkan mungdan shagu hta masat masa galaw nga sai hte maren anhte a bu hpun sumraw ai hpe yu na anhte a maka tsawm ai hpe yawng chye nga sai re.
Dai majaw anhte a hkunghkring maka kap ai arung a rai ni mung moi na hta ya gaw grau dut kaja wa nna ,manu mung grau laja wa sai.
Rai yang e ndai arung a rai ni hpe galaw shapraw ai seng gade wa anhte Wunpawng sha ni madu nga sata ?
Myitkyina ga na jinghpaw wunpawng htunghkring arung arai dut ai seng law malawng gaw laga amyu ni she rai nga ai.Anhte hta rida jak rung nlu ai majaw masha ni hte shingjawng nna kun rai hpe galaw shapraw na atsam nnga nga ai.
Ngai Malaysia kaw Y stone hte hkrum yang ,shi gaw Jinghpaw labu palawng design galaw sha ai wa re majaw ,shi a design hpe na san yu yang masha ni shi a desing hpe lagu na palawng shapraw dut sha ai lam tsun pru wa ai.
Dai majaw ngai gaw nang na desing ni hpe asuya kaw မူပိုင္ခြင့္ မွတ္ပံုတင္kau u ngu hpaji jaw yang shi nau nchye na ai.
Tsawra ai myusha ni anhte a ndai tsawmhtap la ai arung arai ni wa anhte mungkan hta မူပိုင္ n galaw da jang gaw masha ni anhte a maka hpe la na sut masa hku galaw wa yang anhte hpa ngu mai na nre .Dai majaw htunghkring hte seng ai salang ni nawku hpung kanu kawa ni anhte hkyak hkyak galaw ra na kaw ndai mung lawm nga ai ngu shadum dat mayu n ngai.
FB=Wunpawng shiga


text:
Jinghpaw Mung Uru Seng Maw, Hpakant maga de January (10) shana maga hkying (7:00pm) daram hta Lawng Hkang lam hku myen hpyen asuya hpyen hpung ni lagaw lam hte mana maka yan lai mat wa sai lam shiga na chye lu ai. Ya ten hta Maw Sisar kaw mahkawng nga ma ai lam myi chyaw mu buga masha ni kawn na chye lu ai.
MAW SISAR KAW MYEN HPYEN NI MAHKAWNG NGA
Jinghpaw Mung Uru Seng Maw, Hpakant maga de January (10) shana maga hkying (7:00pm) daram hta Lawng Hkang lam hku myen hpyen asuya hpyen hpung ni lagaw lam hte mana maka yan lai mat wa sai lam shiga na chye lu ai. Ya ten hta Maw Sisar kaw mahkawng nga ma ai lam myi chyaw mu buga masha ni kawn na chye lu ai.
Labels: Jinghpaw Mung Shiga
4 comments:
- hkunman said...
-
A-tawm yu tawn dan-na gara de yawng hkyen nga ma ai kun? shana yup tung gara ten, gara de yawng hkyen ma ai kun? she mani mat hkra, gap shamyit kau lu mu ga, n-lu shamyit, hpan n-lu di dat ai gaman gaw, hkum dat dat mu.kyu hpyi dum nga n-ngai.
- January 11, 2012 at 2:09 PM
- makawp ningga said...
-
Myu tsaw share shagan ni hpe akyu ja ja hpyi ya nga ga ai karai kasang bungli galaw nga sai.yawng akyu hpyi ai lam kang ka nga ga ngu hpyi lajin dat nngai law.Karai kasang hpe akyu hpyi kangka ai lam hta mahtai pru na re dai majaw an hte yawng teng teng wenyi majan hta akyu hpyi hpyutdi nga kangka nga ga law.
- January 11, 2012 at 3:48 PM
- makawp ningga said...
-
Myu tsaw share shagan ni hpe akyu ja ja hpyi ya nga ga ai karai kasang bungli galaw nga sai.yawng akyu hpyi ai lam kang ka nga ga ngu hpyi lajin dat nngai law.Karai kasang hpe akyu hpyi kangka ai lam hta mahtai pru na re dai majaw an hte yawng teng teng wenyi majan hta akyu hpyi hpyutdi nga kangka nga ga law.
- January 11, 2012 at 3:50 PM
- Brang San said...
- This comment has been removed by the author.
- January 11, 2012 at 7:06 PM


text:
Washington DC. Upper house office kaw na, Subcommittee on Asia and the Pacific mungdan ni hte seng ai, US Asuya Slg ni rai nga ai,
1.Bryan M. Burack,
2.Caronlyn M. Leddy,
3. Aamy Chang hte kaga US Asuya Slg ni hte rau tsun Jahta bawngban nga yang.
Kaga US madang tsaw ai Asuya Slg rai nga ai FRANK POLLY (Politiccal Analyst) hte David G. Mosby (Legislaytive Fellow) ni hte mung hkrum jahta bawngban lu sai.
Bawngban ai lam, Anhte Ethnic ni tsang ai lam langai nga ga ai.
Tatut 1 hpe tsun ga nga yang, Kachin ni a masa hpe tsun dan na, KIA gaw Miwa hte kanawn nna, gap hkat jahkring nkam ai shadu na hpe tsang ai. Anhte hta hkrum katut sha ngut sai, lai wa sai 1994-2011 ning 17 lapran galaw laiwa sai bawngring masing hta, Jinghpaw Wunpawng Mungdan hte Amyu sha ni a ntsa kaw, ahtu hkrum sha machyi ai lam ni law law nga ai.
1. Shingra tara laja lana hte za ai hte nhprang sutrai hpe hkrup mara htu shaw sha shama kau sai.
2. Nanghpam lu sha ladu shalai rai dut lu dut sha wa ai, Myu shayi ni nse nsa hpaga hpaga gaa sha ai, hpaida dabang ni law wa ai,
3. Nhprang sutrai hpe kashun sha nna, shada da ga law hkat ai. Ndai mang hkang law law hkrum sha sai. Kachin State madang kaw mai kaja ai mung shawa a akyu ara hpa mung nnga ai.
Ahkaw ahkang maren mara nlu ai majaw, mung shawa ni kaw nna, mahtang zuphpawng hpawng let mung masa bawngban lu na matu ra sharawng madi shadaw ai re.
Anhte mung ,nanhte US mungdan a Federal Democray ladat zawn ra sharawng nga ga ai.
Dai majaw self determination hpe lu na matu matu shakut taw ai rai nga ga ai. Madu mungdaw hpe madu mungdaw Asuya kaw nna,
1. Ownership rights
2. Control management,
3 Tax justaice and revenue sharing galaw lu na matu hpyi shawn ai lam sha re.
Dai hpe chyena ya marit. Miss understanding byin na hpe tsang ai ngu nna,
hkumbawp she lawu hkra ,Hka hku Englis nkung nkang hte tsun sanglang dan lu sai. Grai myit shang sha ma ai hpe mu lu ai.


text:
Hkalen Uma
Amyu Bawsang law yang Federal n mai galaw ai, ngu ai myit masa Myen amyu sha ni hta jung nga ma ai. Dai majaw, Federal n kam galaw ai majaw, n nga ai amyu ni hpe garan shalaw da nhtawm Myen Mung kaw amyu bawsang (Ethnic) 135 nga ai, dai ram law ai ni hpe gara hku power sharing galaw na, ngu ai hku shama nga ma ai.
Kaja nga yang, amyu bawsang 135 n ga nna, kade mi law tim Federal n mai galaw na lam n nga nga ai. Mungkan hta anhte Shatapru Buga ram sha re ai Mungdan pyi nga yang, hpa rai nna, Federalism states law law n mai nga na? Ahkyak gaw Mung Masa n chye na ai majaw rai nga ai.
Mungkan hta kaji dik Mungdan gaw "Monaco" mungdan re. Kata lam chye mayu yang google kaw 'Monaco' ngu kayet tam dat yang mu ai. Masha Mun 3 jan sha nga ai Mungdan re. Kaba, dam de deng mi n hpring nga ai. Shatapru Buga ram sha kaba ai Mungdan re. Dai Mungdan shaning hking hku nga taw sai. 1279 ning kaw nna daru magam lu ai Mungdan tai taw sai.
Dai ni Europe Mungdan ni malawng maga gaw anhte Jinghpaw Mung ram n kaba nga ai. Rai yang, Federalism ngu ai gaw kade kaba ai state ni nga ra ai, ngu ai shadawn shadang n nga ai. Masha kade law ra ai, ngu ai shadawn shadang mung n nga ai. Dai majaw, Federal gaw mare kahtawng langai mi sha nga ai amyu bawsang ni hpe mung mai jaw ai. Dai hpe Myen Ningbaw ni n chye ai hta anhte amyu ni nan mung n hkawn ai ni law law rai nga ga ai. Amyu Bawsang shagu Federalism hku mai nga ai. Dai hpe dai ni anhte dum ra nga ga ai.
ျမန္မာ့နည္း ျမန္မာ့ဟန္ ပညာရွင္မ်ား အဖဲြ႕ရဲ႕ တုိင္းရင္းသား ၁၃၅ မ်ဳိးထဲက ကခ်င္ အုပ္စု ျဖစ္ပါသတဲ့။
ရုရွား ေက်ာင္းသားအုပ္စု က ခဏခဏ ၀ါဒ ျဖန္႔တဲ့ ေနရာသုံးတာကေတာ့ သူတုိ႔ မသိလုိ႔ ျဖစ္ပါလိမ့္မယ္ လုိ႔ ခြင့္လြတ္ႏုိင္ပါေသးတယ္။ ငယ္လဲ ငယ္ေသးတယ္၊ ဗဟုသုတ ကလဲ မရွိ ဆုိတာ ဒီေလာက္ေတာ့ ျဖစ္မွာပါေလ၊ ဆုိၿပီး ႀကံဖန္ခြင့္လြတ္ဖူးပါတယ္။
အခုေတာ့ ျမန္မာသံရုံး ဆုိဒ္ မွာပါ ခတ္တည္တည္ တင္ထားထားလုိက္ေတာ့ ဒူ၀ါ လဲ မေနႏုိင္ေတာ့ဘူး။...See More


text:
Jinghpaw Mung Uru Seng Maw, Hpakant ginra de n-gun kaba hte shadut lung wa na masing jahkrat nna, Nam Ya mare makau grup yin hkan makoi rawng taw nga ai myen hpyen asuya hpyen hpung n-gun (500) jan daram gaw, nam lam hku mayun lung wa nna, dai ni January (10) ya shani, hkying (11:00 am) daram ten hta Lawng Hkang, Hpakant maw ginra ni de du chyam bra taw nga sai lam shiga na chye lu ai.
HPAKANT GINRA DE MYEN NI DU SAI
Jinghpaw Mung Uru Seng Maw, Hpakant ginra de n-gun kaba hte shadut lung wa na masing jahkrat nna, Nam Ya mare makau grup yin hkan makoi rawng taw nga ai myen hpyen asuya hpyen hpung n-gun (500) jan daram gaw, nam lam hku mayun lung wa nna, dai ni January (10) ya shani, hkying (11:00 am) daram ten hta Lawng Hkang, Hpakant maw ginra ni de du chyam bra taw nga sai lam shiga na chye lu ai.
Labels: Jinghpaw Mung Shiga
5 comments:
- hkunman said...
-
Myen SATAN gade myi lung wa yang lung wa, KIO,KIA Myutsaw share shagan ni e...., GOD, gaw, Anhte Hpe Myitru ai baw ,Hkrit chye ai, Myit masin n-jaw ai, Myit tsan ra ai. Hkrit tsan ra ai gaw, GOD, hpe N-chye hkrit hkungga na,n-chye kam hpa na, chyu sha hkrit hpa kaba re, Dai majaw gaw,GOD, hpe manoi manat n-na, Myen SATAN hpe GAP, tiktik di mu,Hpa chyi ning nan, n-gun lagaw n-nan, Myit masin ning nan hte galoi mung, htim gap tiktik diga,
- January 11, 2012 at 12:18 AM
- Anonymous said...
-
wp myusha ni a sut gan/KARAI laksan shaman ya ai lamu ga /hpe lahpa mi mu nmai jaw kau ai /sali wunli lu ai wp mung dan rai wa u ga..KIA/KIO ni hpe wa karai tut nawng bau sin nga u ga
- January 11, 2012 at 12:40 AM
- hkunman said...
-
Yakaw na Myen sawa ni ganing re nam lam hku mai lung wa ai a-tsawm, maram sagawn tawn n-na, shara gaja lata tawn n-na, she mani mat hkra. hkap gap sat sharu kauga,
- January 11, 2012 at 2:24 AM
- Anonymous said...
-
Amyu Wunpawng Share Shagan ni e.. Myen Sa Wa ni kade mi law law, Hkrit ai myit sai lawm jang baw shaw kau na, Amyu Wunpawng ginra a matu Nam Hpun wa bang hkam ai ni she rai ma ai yaw.... Hkum hkrit myit hkum kahtet, Yehowa Karai Kasang anhte amyu Wunpawng sha ni hte rau re...galoi mung...Yehowa ahte maga. Teng man ai majan, Yehowa nan shabyin ai anhte amyu Wunpawng sha ni a matu awng padang majan nan re majaw Ngai Wunpawng shadang sha Shadan Ma mung Myu tsaw share shagan ni hte a rau rai nga ai ngu n gun jaw mayu n ngai law...
- January 11, 2012 at 4:45 PM
- Anonymous said...
-
Amyu Wunpawng Share Shagan ni e.. Myen Sa Wa ni kade mi law law, Hkrit ai myit sai lawm jang baw shaw kau na, Amyu Wunpawng ginra a matu Nam Hpun wa bang hkam ai ni she rai ma ai yaw.... Hkum hkrit myit hkum kahtet, Yehowa Karai Kasang anhte amyu Wunpawng sha ni hte rau re...galoi mung...Yehowa ahte maga. Teng man ai majan, Yehowa nan shabyin ai anhte amyu Wunpawng sha ni a matu awng padang majan nan re majaw Ngai Wunpawng shadang sha Shadan Ma mung Myu tsaw share shagan ni hte a rau rai nga ai ngu n gun jaw mayu n ngai law...
- January 11, 2012 at 5:04 PM


text:
1Ndai salang, ngai gaw, tengman ai lam hta e ngai tsawra nga ai, nja la ai Geu hpe, ga shana dat nngai. 2Tsawra ai wa e, na a myit masin ngamu ngamai nga ai hte maren, lam shagu hta e nang ngamu ngamai rai nna hkam kaja nga lu n ga, ngai hpyinem nga nngai. 3Kaning rai nme law, dai tengman ai lam hta nang hkannang nga ai hte maren, hpunau ni sa du nna, na a tengman ai lam sakse hkam ya ma ai shaloi, ngai ja ja kabu gara nga nngai. 4Ngai shu ngai sha ni gaw, dai tengman ai lam hta hkan hkawm ma ai hpe, ngai na lu ai kabu gara ai shara hta, grau nna kabu gara ai shara ngai n lu nngai. 5Tsawra ai wa e, hpunau sumtsan manam ni hpe, nang daw lu ai amu nlang hte gaw, myit kup kangka re ai amu rai nga ai: 6shanhte mung, na a tsawra ai lam hpe Hpung ni a man e sakse hkam ma ai; Karai Kasang a man e ging dan ai hku hte maren, shanhte hpe naw sa dat mu yang gaw, nang kaja ai amu galaw na ndai: 7kaning rai nme law, dai Mying nsang a majaw, shanhte pru sa wa nna, tara maigan ni hta na hpa mung n hkamla ma ai. 8Dai re ai majaw, dai tengman ai lam hta e anhte mung shingdep shingtau tai lu na, dai zawn re ai masha hpe anhte hkap hkalum la na mai nga ga ai. 9Dai Hpung de ngai lama ma ka dat se ai: raitimung, shanhte hta na grau tsaw mayu ai Diotrehpi gaw anhte hpe hkap hkalum la mi ai n rai. 10Dai re ai majaw, ngai sa du yang gaw, shi galaw dan ai amu hpe, ngai shi hpe shadum shhprang na we ai; n shawp ai ga hte shi anhte hpe bawlaw da mi ai: dai hta n-ga shi hkum nan hpunau ni hpe n hkap hkalum la mu ai sha, hkap hkalum la mayu ai ni hpe mung, shi hkum kau mu ai rai nna, dai Hpung de na shaden kau mu ai. 11Tsawra ai wa e, n kaja ai hku n rai, kaja reng ai hku hpe hkan sharau nga u; kaja ai amu galaw ai wa gaw, Karai Kasang hte seng nga ai: n kaja ai amu galaw ai wa chyawm gaw, Karai Kasang hpe n mu chye ai. 12Masha mahkra raitimung, dai tengman ai ga nan raitimung, Demetri a lam sakse hkam ma ai. Anhte mung sakse hkam ga ai rai nna, anhte a sakse ga tengman nga ai, nang chye nga ndai. 13Ngai nang hpe ka dat na lam law law nga raitimung, laika tsi hte kanyit hte nang hpe ka da mayu nngai n rai. 14Dai hta kaga, gade n na yang, nang hpe hkrum lu na ngai myit mada nga nngai; shaloi jang, an lahkawng n-gup ga hte tsun chyai lu na ga ai. 15Nang ngwi pyaw nga u ga. Jinghku jingyu ni gaw nang hpe shakram dat ma ai. Nang mung, jinghku jing-yu ni hpe, langai hte langai a amying hkan nna, htawt shakram u law.
Copyright
Learn More


text:
2014
Census hte seng nna, KIO (Laiza) kaw galaw ai zuphpawng hta 'Kachin
(101)" kaw jawm bang na matu myit hkrum ai nga na lu ai hte maren,
Ningbaw Kaba a Rawt Malan Mungga hta mung Kachin (101) kaw jawm bang na
matu tsun da ai hpe mu lu nga ai.
Ndai hte seng nna loi mi dinglun mayu nngai...
Kachin (101) kaw jawm bang na matu ngu ai gaw tatut hta n mai byin ai masa re.
Asuya galaw da ai format nan shut taw ai re majaw, dai hpe hpang seng nna n mai shajaw ya ai.
Ja Ja Ninghkap Ra Ai,
N mai
hkap la ai. Dai format hpe nan ading tawk ninghkap ra ai, ngu nna mu lu
nngai. Gara hku ninghkap na, ngu ai hpe mahtang jawm myit yu yang kaja
na re.
Mungkan shawa chye hkra dai hpe ninghkap ra ai. Asuya hku nna amyu bawsang yawng ninghkap ai kata kaw nna galaw ai rai yang,
(1)
Shawa N-gun madun ra ai... KIO (Laiza) kaw galaw ai nga ai shaloi gaw
Asuya hku nna tara shang hkap la lu na yak ai. Dai majaw, Asuya Uphkang
ai kaw nga ai amyu sha ningbaw ningla ni hpe ninghkap n-gun madun na
matu jasu ra ai. N-gun jaw ra ai.
(2) Kade ninghkap tim, matut galaw na rai yang,
anhte amyu sha yawng 'boycott' galaw na matu jasu ra ai. Jahpan n bang
lawm na matu mung shawa hpe kata lam jasu ra ai.
(3) Dai zawn boycott galaw ai hpe UN chye hkra madi madun ra ai.
(4) Kaga amyu bawsang (ethnics) ni hte jawm jahkrup nna jawm ninghkap na matu masing galaw ra ai.
ngu nna hpaji jaw dat nngai.
Tsawra hkungga let,
Facebook Page - 'Duwa Kachin'


text:
Shut taw nga ai shinggyim uhpung uhpawng langai hpe jasu dat ai bungli rai nga ai.
Shinggyim uhpung uhpawng langai a shut taw ai hpe shajaw na bungli gaw loi ai lam n rai nga ai.
Madu Yesu prat hta Yuda htung lailen ni gaw n dum shami Karai Kasang sharawng awng ai hte nhtan shai wa nga ai. Raitim, dai ten na Yuda uhpung uhpawng ting gaw jaw (htuk dum, manu dum taw) ai hku sha shadu nna, hkan galaw nga ai rai nga ai. Dai ten na Yuda uhpung uhpawng hpe woi awn nga ai Tara Jawng Sara kaba ni hpe yu maya masha langai mi ninghkap na ngu ai gaw Si Ari hkrum na re hpe chye da chyalu rai nga ai. Raitim, n tsun n ngut, n galaw n byin ai re majaw, Madu Yesu gaw si hkam nna galaw lai wa sai. Dai majaw mung dai ni anhte ni Madu a si hkam nna jaw da ai Chyeju tara ngu ai asi hpe di sha lu sai n rai ni?
Rawt Malan galaw ai masha shagu gaw machyi hkrum ra nga ai. Tengman ai Rawt Malan Ningbaw ningla ni hta galoi mung asi ngam da ai hpe mu lu nga ai. Inglik hpe rawt malan lai wa ai Mungdan grai law ai raitim Gandhi wa gaw shanhte a Mungdan hpe shanglawt jaw da lu ai hta n-ga, Mungkan shawa hpe mungga law law jaw da lu nga ai.
Dai hte maren American shanchyang ni hpe rawt malan woi ai Martin Luther King mung sat hkrum sai raitim, dai ni Obama zawn re ai shanchyang langai American Gumsan tai wa sai hta n-ga shi a "I have a dream" ngu ai Mungga gaw Mungkan shawa yawng hpe n-gun jaw nga ding yang rai nga ai.
Dai ni anhte amyu ni rawt malan ai mung, Myen Mung, Mungchying shawa yawng hpe Mung Masa law law sharin ya nga ai hpe mu lu nga ai. Federal ngu ai mung Myen mung e n na ga, n sharin ga ai grai na sai raitim, dai ni Myen Amyusha ni law law mu yu, hti yu masai. Human Rights ngu ai mung anhte machyi hkam nna law law tsun kajai wa ai majaw, Myen amyusha ni hti wa masai. Ethnic Rights ngu ai ni mung Myen Mung shawa nkau na ga, hti ga masai.
Ya ten anhte machyi hkam ai aten raitim, lani mi anhte gaw yawng a ninghtoi tai wa na kam nngai.... shakut nga ga law...
Hti shawa yawng hpe Karai Kasang shaman ya u ga....
Rev. Hkalen Tu Hkawng


text: 9 June, 2014 ( Monday ) ya shani hkring 10:00 am hta, Jinghpaw Wunpawng Mungdan kaw majan byin taw nga ai 3 ning hpring ai nhtoi hta KRC hku nna woi awn let Malaysia kaw nga ai Myanmar Embassy shawng kaw ndai majan hpe ning hkap ai shawa ngun madun ai lamang hpe galaw sa wa na ga ai. Ndai lamang kaw anhte wunpawng myusha ni sha n-ga, Malaysia kaw nga ai myen mung bawsang myu lahkung rai nga ai ( karenni, Karen, Chin, Mon, Arakan, Shan) yawng jawm hpaw da ai Coallition of Burma Ethnics,Malaysia (COBEM) ni yawng mung shang lawm na re ga ai. Shing re ai majaw ndai lamang hpe anhte Jinhpaw Wunpawng Myusha ni yawng ah lu sha shang lawm ga ngu hkungga let saw lajin dat ga ai. Dai shani hta hpun na matu ( T-shirt ) hpe ma lajang da ga ai. Kata lam (detail planning) ni hpe ma bai shana wa na ga ai. Yawng hpe grai chyeju kaba sai.


text:
Wunpawng Mungdan Shanglawt Asuya Dap Ba (5) Ginra rai nga ai Pajau bum myen hpyen asuya hpyen hpung ni hpang de myen hpyen asuya ni kawn dai hpawt hkying (5 hte 6 am) lapran nbungli hte malu masha ni hte laknak ni wa sa ya lai wa sai lam shiga na chye lu ai.
PAJAU BUM DE MYEN N BUNGLI LU SHA SA
Wunpawng Mungdan Shanglawt Asuya Dap Ba (5) Ginra rai nga ai Pajau bum myen hpyen asuya hpyen hpung ni hpang de myen hpyen asuya ni kawn dai hpawt hkying (5 hte 6 am) lapran nbungli hte malu masha ni hte laknak ni wa sa ya lai wa sai lam shiga na chye lu ai.
Labels: Jinghpaw Mung Shiga
2 comments:
- msw langji said...
-
nmai gap jahkrat kau ya sam ai gaw i?
- April 6, 2012 at 9:04 PM
- hkunman said...
-
N-lu gap jahkrat kau lu a-ni?
- April 6, 2012 at 11:03 PM


text:
Sung sung myit yu yang satan wa gaw kaga masha ni hpe gunglau jahten sharun na matu lit nga ai hte maren shadik shatup sa wa nga ai majaw shi hpe mara shagun na lam n nga ai. Anhte mahtang Yehowa jaw da ya ai machye machyang hpe lang nna kahkyin gumdin ai n-gun hte tinang a amyu ni hpe makawp maga sa wa lu na matu lit nga ai hte maren shadik shatup sa na malai, satan wa a gunglau ai kaw hkan kataw hkawm nga ai aten naw rai nga ga ai. Tinang kaw ning ra nga ai hpe yin la nna gram la lu ai shani gaw satan hpe dang kau nna rawt jat wa ai aten rai na re.
MUNGMASA NINGMU
Mungmasa ngu ai gaw na chying dam lada ai majaw dam lada ai myit jasat hte shadik shatup nna tsun shaga ai jasat hpe na lu ai ni hku nna madi shadaw ya ai hpe mu wa saga ai. Lai wa sai ten ni kaw bum nga masha ni hta, kaga masha ni a lam gaw tinang hte n seng ai zawn, kadai mung kade amyu a ginra, laili laika hte htunghking hpe sha ahkyak tawn wa saga ai. Raitimung satan wa gaw, shi a ginra hte htunghking gaw shi hte sha seng ai zawn, bum nga masha ni a ginra yawng mung shi hte sha seng ai hku hkam la nga ai. Shing rai bum nga masha ni a lamu ga ni hpe mung satan wa ra sharawng ai hku zing madu la, di dut di garan wa masai. Sung sung dinglik yu ai shaloi tinang myusha ni a ning ra ai lam sha rai wa sai. Lai wa sai ten na hpu ba hpu shawng ni a ning ra ai hpe mu lu ai atsam rawng ai zawn, dai ni na ten hta tinang a ning ra nga ai hpe mung jawm mu mada let gram sharai lu yang sha rawt jat awngdang ai lam lu wa na re.
Masing kaba langai hpe myit shapraw la na matu gaw kade mi n yak nhten! Raitimung dai myit shapraw dat ai hpe dawdan nna ta tut galaw hpang lu ai atsam gaw, yaw shada tawn ai pandung kaw du lu na matu gaw htap htuk ai ladat hpe jahtuk lang ai lam rai nga ai. Lani mi President Kennedy tsun ai hta, “Anhte American ni gaw 10 ning laman shata kaw du lu na re” nga ai. Lu myit shapraw ai hte maren, daw dan nna tuphkrak shadik shatup galaw sa wa ma yang 6 ning laman shata kaw du lu masai. Law malawng anhte hta dutdang nga ai manghkang gaw satan wa a gunglau ai hpe n jan lu nna shada dinglun mara shagun hkat ai maga de lam numshe shang mat ai lam rai nga ai hpe dum ra nga ga ai.
Kade rai nna ai laman shanglawt lu wa ai East Timor hte South Sudan a ntsa e maram yu yang, shanglawt lu ging ai shingdu maumwi mausa hpringtsup ngang kang ai hta n-ga, maigan mungdan ni hte UN hpe matut mahkai ai hta htap htuk ai mahkrun hku sa wa lu ai hta hkan nna awngdang wa ma ai hpe mu lu ai. Anhte gaw-gap na Munghpawm Mungdan a lam ni gaw mungdaw shagu hta ngangkang ai shingdu labau ni nga nga shajang chyalu re.
Munghpawm Mungdan gaw-gap na hte seng nna ndai zawn rai ningmu garan kachyan galaw ai a npawt nhpang gaw, awmdawm ahkaw ahkang lu ai mungdan gaw-gap na matu myutsaw hpu nau ni kaw na shani shagu pru wa ai nsen ni na lu ai zawn, laili laika hkan e mung mu hti lu nga ai marang e, tinang mung shang jahta lawm ai rai sai. Ndai ningmu a ntsa e grau hkumtsup dam lada ai madang hku mu lu ai hpaji ninghkring ni gaw, ta tut jawm galaw lu na matu pri nen ai hkrang hpe shalat shapraw dat ai kaw atsang langai a hpang langai galaw awngdang sa wa lu na re, ngu nna shingran mu ai hpe myutsaw hpu nau ni mung myit lawm nga sai hte maren wu wu di di shang lawm woi awn wa na hpe myit kam dat ai.
GINCHYUM
“Lagawn ai wa e, hkagyin hpang de sa su” nga nna Ja Chyum mungga kaw matsun da nga ai. Yehowa kaw kamhpa let kyu hpyi ai hte maren, tinang a hkum hkrang n-gun atsam yawng hpe asung jashawn let shadik shatup sa wa yang sha awngdang wa mai ai hpe shadum da nga ai.
Dai ni na ten hta Wunpawng Myusha ji nban yawng hte tsaw htum ai Yehowa kaw myit masin langai hte kyu jawm hpyi ai marang e, anhte myu bawsang yawng a ginra kaw ngwi pyaw simsa wa nna Karai Kasang a mungdan maden zinghka wa lu ai shaman chyeju gaw anhte kaw teng teng hpring tsup lu wa na re.
Pajau Pan